நியூயார்க்: நியூயார்க் காவல் துறையில் முதன் முதலாக தலைப்பாகை அணிந்த சீக்கிய பெண் அதிகாரி நியமிக்கப்பட்டு உள்ளார். அமெரிக்காவின் நியூயார்க் காவல்துறையில் உள்ள சீக்கிய அதிகாரிகள் தலைப்பாகை அணிந்து கொள்ளவும், தாடி வளர்த்துக்கொள்ளவும் கடந்த 2016ம் ஆண்டு முதல் அனுமதி அளிக்கப்பட்டது.

நியூயார்க்கில் உள்ள போலீஸ் அகாடமியில் கடந்த வாரம் தனது பயிற்சியை நிறைவு செய்தவர் குர்சோச் கவுர் என்ற சீக்கிய பெண்,  நியூயார்க் காவல்து றையில் துணை நிலை அதிகாரியாக நியமிக்கப்பட்டுள்ளார். இதன் மூலம் நியூயார்க்கில் தலைப்பாகை அணிந்த முதல் பெண் காவல்துறை அதிகாரி என்ற ெபருமையை அவர் பெற்றுள்ளார். சீக்கிய பெண்களிடையே காவல்துறையில் சேரவேண்டும் என்ற ஆர்வத்தை தூண்டும் வகையிலும் நியூயார்க் காவல் துறை இதை செய்துள்ளது.
சீக்கிய அதிகாரிகள் அமைப்பு தனது டிவிட்டர் பக்கத்தில், “நியூயார்க் காவல்துறையில், தலைப்பாகை அணிந்த  முதல் முதல் துணை நிலை பெண் காவல் அதிகாரியை வரவேற்பத்தில் நாங்கள் பெருமை அடைகிறோம்” என்று பதிவிட்டுள்ளனர். மத்திய வீட்டு வசதி மற்றும் நகர்புற விவகாரங்கள் துறை இணை அமைச்சர் ஹர்தீப் சிங் பூரி தனது டிவிட்டர் பக்கத்தில் கூறுகையில், “நியூயார்க் காவல்துறையில் சீக்கிய பெண் அதிகாரியை பார்ப்பதில் மகிழ்ச்சி. இது சீக்கியம் மற்றும் சீக்கியர்களை குறித்த நல்ல புரிந்துணர்தலை உருவாக்கும் என்று நம்புகிறேன்” என பதிவிட்டுள்ளார்.


கட்டப்பட்டு 130 ஆண்டு நிறைவு  ஈபிள் கோபுரத்தில் சாகச பயணம்

பாரிஸ்,

பிரான்ஸ் தலைநகர் பாரிசில் அமைந்துள்ள  ஈபிள் கோபுரம் உலகின் 7 அதிசயங்களில் ஒன்றாகும். மேலும் இது உலகின் புகழ்பெற்ற சுற்றுலா தலமா கவும் விளங்குகிறது. 1887ஆம் ஆண்டு தொடங்கிய ஈபிள் கோபுரத்தின் கட்டுமான பணிகள் 2 ஆண்டு 2 மாதங்கள் மற்றும் 5 நாட்களுக்கு பிறகே முடிவு பெற்றதாக கூறப்படுகிறது. 1889ஆம் ஆண்டு மார்ச் மாதம் ஈபிள் டவர் திறந்து வைக்கப்பட்டது.

இந்த நிலையில், ஈபிள் கோபுரம் தற்போது தனது 130ஆவது பிறந்தநாளை கொண்டாடி வருகிறது. இதையொட்டி இங்கு வரும் சுற்றுலா பயணிகள் ஈபள் கோபுரத்தில் சாகச பயணம் செய்யும் வகையில் பிரத்தியேக ஏற்பாடு செய்யப்பட்டுள்ளது. அதன்படி ஈபிள்  கோபுரத்தின் மேல் தளத்திலிருந்து, 800 மீட்டர் தொலைவில் உள்ள 18ஆவது நூற்றாண்டில் கட்டப்பட்ட ராணுவ அலுவலகம் வரை கம்பி கட்டப்பட்டுள்ளது.

இந்த கம்பியில் பொருத்தப்பட்ட பெல்ட்டில் அமர்ந்துகொண்டு கம்பி வழியே பறந்து சென்று, பாரிஸ் நகரின் அழகை கண்டு ரசிக்கலாம். இந்த வசதி பொதுமக்களுக்கு இலவசமாக அளிக்கப்பட்டுள்ளது. இதற்கான தேர்வு சமூக வலைத்தளங்கள் மூலம் நடத்தப்படுகிறது.சுற்றுலா பயணிகள் இதில் ஆர்வத்துடன் பங்கேற்று சாகச பயணத்தில் ஈடுபட்டு வருகின்றனர்.


ஊழல் தொடர்பில் இந்தோனேசிய அதிகாரி மலேசியாவில் கைது

இந்தோனேசிய ஊழல் ஒழிப்பு ஆணையம் (கேபிகே), இந்தோனேசிய தூதரக அதிகாரி ஒருவரை கைது செய்துள்ளது. நேற்று கோலாலும்பூரில் உள்ள அவரது அலுவலகத்தில் கைது செய்யப்பட்ட அவ்வதிகாரி குற்றச்சாட்டை எதிர்நோக்க விரைவில் ஜாகார்த்தா கொண்டு செல்லப்படுவார் என கேபிகே பொது உறவுப் பிரிவுத் தலைவர் ஃபெப்ரி தியான்ஷா இன்று கூறினார். அவ்வாணையம் மலேசிய ஊழல்தடுப்பு ஆணையத்தின் ஒத்துழைப்புடன் சில மாதங்களாக அவ்வதிகாரியின் நடவடிக்கைகளைக் கண்காணித்து வந்ததாக ஃபெப்ரியை மேற்கோள்காட்டி இணையத்தள ஊடகமொன்று கூறிற்று. கேபிகே, ஜாகார்த்தா அருகில் உள்ள அந்த அதிகாரியின் வீட்டிலும் அதிரடிச் சோதனை நடத்தியது. அதில் குறிப்பிட்ட சில ஆவணங்கள் கைப்பற்றப்பட்ட தாகவும் அவர் சொன்னார். -பெர்னாமா


எய்ம்ஸ்ட் பல்கலைக்கழகம் வரலாற்றுப் பூர்வமான இனத் துரோகமா?


சென்னை: புழல் சிறையில் ‘பாக்ஸர்’ முரளி என்ற கைதி கொலை

சென்னை,

சென்னை வியாசர்பாடியைச் சேர்ந்த பிரபல ரவுடியான பாக்ஸர் முரளி. இவர் மீது வியாசர்பாடி, ராயபுரம், கொடுங்கையூர் உள்ளிட்ட பல காவல் நிலை யங்களில் கொலை, கொள்ளை, கொலை முயற்சி உள்பட பல வழக்குள் நிலுவையில் உள்ளன. மேலும், பாக்ஸர் முரளி ஏற்கனவே ஒரு முறை குண்டர் சட்டத்தில் கைது செய்யப்பட்டுள்ளார் என்பதும் குறிப்பிடத்தக்கது.

இந்நிலையில் புழல் சிறையில் இருந்த அவருக்கும் சக கைதிகள் 5 பேருக்கு ஏற்பட்ட மோதலில், கொடூரமான முறையில் அவர் தாக்கப்பட்டதாக கூறப்படுகிறது. இந்த தாக்குதலில் சிக்கிய  பாக்ஸர் முரளிக்கு மருத்துவ மனையில் அனுமதிக்கப்பட்டு சிகிச்சை அளிக்கப்பட்டது. ஆனால் சிகிச்சை பலனின்றி பாக்ஸர் முரளி உயிரி ழந்தார். முன்விரோதம் காரணமாக இந்த கொலை சம்பவம் நடந்திருக்கலாம் என சந்தேகிக்கப்படுகிறது.

இந்த சம்பவம் தொடர்பாக சிறைத்துறை அதிகாரிகள் விசாரணை நடத்தி வருகின்றனர்.


டான்ஸ்ரீ டத்தோ டாக்டர் ராமசாமிக்கு பிரிட்டனின் உயர் விருது!

(IRDK) லேண்ட் குழுமத்தின் நிர்வாக இயக்குநர் டான்ஸ்ரீ டத்தோ டாக்டர் ராமசாமிக்கு லண்டன் மாநகரில் அமெரிக்க தலைமைத்துவ இயக்கத்தின் (American Leadership Development Association (ALDA), தி லீடர்கள் அனைத்துலக சஞ்சிகையும் (The Leaders International Magazine) இணைந்து மத்திய கிழக்கின் வர்த்தக ஆளுமைகள் 2016 ஆம் ஆண்டுக்கான விருதை வழங்கி சிறப்பு செய்துள்ளன. இங்கிலாந்து நாடாளுமன்ற உறுப்பினர்கள், பிரிட்டனுக்கான மலேசியத் தூதர் டத்தோ அஹமது ரஷீதி அஜீசி, வட அயர்லாந்துக்கான மலேசியத் தூதர் சுலைமான் அல் மரூசி, பிரிட்டனுக்கான ஐக்கிய அரபு அமீரகத்தின் தூதர் காலித் அல் துவைசான், குவைத் தூதர் அப்துர் ரஹீம் ஹஸன் முஹம்மது நகீ, வளைகுடா நாடுகளின் வர்த்தக சம்மேளனத்தின் பொதுச் செயலாளர் பத்ரியா அல் முல்லா, சர்வதேச அமீரகக் குழுமத்தின் தலைவர், சர்வதேச லீடர்ஸ் சஞ்சிகையின் குழுமத் தலைவர் ஷாகுல் ஹமீது தாவூத், முக்கியப் பிரமுகர்களின் முன்னிலையில் இந்த விருதளிப்பு நிகழ்ச்சி ஏற்பாடு செய்யப் பட்டிருந்தது. லண்டனிலுள்ள இன்டர்கான்டினென்ட் பார்க் லேன் தங்கும் விடுதியில் இந்த நிகழ்ச்சி வெகு சிறப்பாக நடந்தேறியது. டான்ஸ்ரீ டத்தோ டாக்டர் ராமசாமி 1988 ஆம் ஆண்டு தமது நிறுவனமான (IRDK Land) தொடங்கினார். கடுமையான உழைப்பாளியான டான்ஸ்ரீ டாக்டர் ராமசாமி நிலம், கட்டுமானத் துறைகளில் படிப்படியாக முன்னேறினார். இன்று மலேசியாவின் மதிக்கத்தக்க பெரு நிறுவனங்களில் ஒன்றாக அது உயர்ந்து நிற்பதற்குக் காரணம் டான் ஸ்ரீ இராமசாமியின் நுணுக்கமான தொழில் நுட்ப அறிவும் அனுபவமும்தான். சர்வதேச ஆளுமைகளில் 31 பிரிவுகளில் இந்த விருதுகள் தேர்ந்தெடுக்கப்பட்டு வழங்கப்படுகின்றன. வர்த்தக, தொழில் துறையில் சாதனைகள் புரிந்த மைக்காக டான்ஸ்ரீ டத்தோ டாக்டர் ராமசாமிக்கு இந்த விருது வழங்கப்பட்டதாக தி லீடர்ஸ் சர்வதேச சஞ்சிகையின் பொறுப்பாளர் ஷாகுல் ஹமீது தாவூத் தெரிவித்தார்.


பெண்களே! உங்கள் முடிவு உங்கள் தலைவிதியை மாற்றும். : சாதனைப் பெண் ஜெயலதா

சரியான நேரத்தில் நாம் எடுக்கும் சரியான முடிவே ஒரு சரியான பாதைக்கு நம்மை இட்டுச்செல்லும் என்றால் அது தவறாகாது. அவ்வாறு ஒரு நிமிட நேரத்தில் தாம் எடுத்த ஒரு முடிவால் தம் வாழ்க்கையை மாற்றிக்கொள்வதில் வெற்றி கண்டுள்ளார் ஜெயலதா கணேசன்.

ஜெயலதாவுக்கு இப்போது 44 வயது. நாட்டின் பிரபலமான நிறுவனமொன்றில் விற்பனை, சந்தை ஆய்வு இயக்குநராக பதவியில் அமர்ந்துள்ளார். மலேசியாவில் உள்ள, விருது பெறும் வெளிப்புற தளவாட விற்பனை நிறுவனத்தில் ஏழாண்டுகளுக்கு முன்பு பணியில் சேர்ந்தார். அதன் பிறகு, மூன்று பதவி உயர்வு பெற்று இன்று இயக்குநர் பொறுப்பில் அமர்ந்துள்ளார்.

அந்நிறுவனத்தின் விற்பனை பிரிவில் எண்மர் கொண்ட குழுவை ஜெயலதா வழி நடத்துகிறார். நிறுவனத்திற்கான தேவையான பொருள்களை வாங்கு வதும் நிறுவனத்தின் சார்பில் மாநாடுகளில் கலந்து கொள்வது தொடர்பில் இத்தாலி, சீனா உள்ளிட்ட வெளிநாடுகளுக்கும் இவர் பயணம் மேற்கொண்டுள்ளார்.ஆனால், இன்று அவர் இந்த நிலைக்கு உயர்ந்திருக்கிறார் என்றால் ஒரு கரடு முரடான பாதையைக் கடந்தே அவர் வந்துள்ளார் என்பது குறிப்பிடத்தக்கது.

கோலாலம்பூரில் பிறந்த இவர் மூன்று மகள்களைக் கொண்ட குடும்பத்தில் இரண்டாவது பிள்ளையாவார். பிறந்த வீட்டில் செல்ல மகளாக வளர்ந்தாலும் புகுந்த வீட்டில் நிலைமை அப்படி அமையவில்லை. மூன்றாண்டுகள் கணவரின் கொடுமைகளைத் தாங்கிக்கொண்ட ஜெயலதா, ஒரு நாள் தம் வாழ்க்கையை மாற்றக்கூடிய முடிவை எடுக்க வேண்டிய கட்டாயத்திற்கு ஆளானார்.

ஒரு நாள் நான் கடுமையாகத் தாக்கப்பட்டேன். என தலையே சுற்றியது. தலை வீங்கிப்போயிருந்தது. தரையில் மயங்கிக்கிடந்தேன். நான் கண் விழித்ததும் இரண்டே எண்ணங்கள்தான் தோன்றியது. ஒன்று, தரையில் அப்படியே கிடப்பது அல்லது அந்த வீட்டை விட்டு வெளியேறுவது.

என்னை அடித்துப்போட்ட கணவர் வீட்டிற்கு திரும்பும் முன் நான் அந்த வீட்டை விட்டு வெளியேற வேண்டும் என்று தீர்மானித்தேன். பிறகு, என் நண்பரை அழைத்து, அவரின் உதவியோடு உடனடியாக வீட்டிலிருந்து வெளியேறினேன் என்று ஜெயலதா தமது கடந்த காலத்தை பற்றி விவரித்தார். விவாகரத்து பெற்ற இவர் தன் பெற்றோருடன் தங்கினார். கயிறு அறுந்த பட்டம் போல இவரின் வாழ்க்கை திக்கற்ற திசையில் சென்ற போது, மீண்டும் தம் வாழ்க்கையில் திருப்பம் தேவை என்பதை உணர்ந்து, செயலில் இறங்கினார்.

குறைந்தது 100 நிறுவனங்களுக்கு நான் வேலைக்கு விண்ணப்பம் செய்திருப்பேன். அப்போதுதான் இந்த பிரபலமான தளவாட நிறுவனத்தில்  வேலை கிடைத்தது. என் கடுமையான உழைப்பு என்னை இன்று இந்த நிலைமைக்கு உயர்த்தி விட்டிருக்கிறது என்று ஜெயலதா பெருமையுடன் கூறுகிறார்.

நிறுவனத்தில் வெறும் பணியாளராக மட்டும் இல்லாமல் அதன் வளர்ச்சிக்காக உழைத்தேன்.

தேவையான மாற்றங்களைக் கொண்டு வந்தேன். என் வாடிக்கையாளர்கள் பலரும் இன்று என் நண்பர்களாக இருக்கின்றனர். இந்த வேலையில் தொட்ட தெல்லாம் நடந்து விடும் என்று சொல்லிவிட முடியாது. பெரும்பாலான நேரங்களில் ஏமாற்றம்தான் மிஞ்சும். 100 வாடிக்கையாளர்களை சந்திக்கும் இடத்தில் ஏதோ ஐந்து பேரை மட்டும்தான் நம்மால் வெற்றிகரமாகப் பேசி முடிக்க முடியும்.

இன்று இந்த துறையில் நான் சாதித்துள்ள வெற்றியானது பல வகைகளில் மற்றவர்களுக்கு ஊக்கமளித்து வருகிறது. என் வாழ்க்கையில் நான் பட்ட துன்பங்களையும் கஷ்டங்களையும் அறிந்த நண்பர்களும் குடும்ப உறுப்பினர்களும் இன்று என்னை பெருமையாகப் பார்க்கின்றனர்.

ஒரு சமச்சீரான வாழ்க்கையை அடைவதற்கு ஒரு பெண்ணுக்கு என்ன தேவை? திருமணம், வேலை, பிள்ளைகள், கணவரின் குடும்பத்தினர் முதல் பொருளாதார தேவைகள் வரை பெண்கள் அனைத்தையும் சமாளிப்பதற்கு  போராட்டம் நிறைந்த வாழ்க்கையையே நடத்தி வருகின்றனர் என்பதை என் நண்பர்களை பார்த்து தெரிந்து கொள்கிறேன்.

எதற்கும் ஓர் அளவு உண்டு என்றே நான் நினைக்கிறேன். மூச்சு முட்டும் அளவிற்கு நிலைமை மோசமானால் அங்குதான் பிரேக் போட வேண்டிய நிலை ஏற்படுகிறது. பெண்களை பொறுத்த வரையில், அவர்கள் திருமணம் ஆகாதவர்களாக இருந்தால் வாழ்வில் ஒரு லட்சியத்தைக் கொண்டிருக்க வேண்டும். திருமணமானவர்களாக இருந்தால் அவர்களுக்கு ஆதரவு தரும் கணவர் அமைந்திருக்க வேண்டும்.

இளம் பெண்களுக்கு நான் கூற விரும்புவது இதுதான், வாழ்க்கையில் எந்தச் சூழலிலும் முக்கியமான முடிவுகளை எடுப்பதில் அவர்கள் வலிமை பெற்றவர்களாக இருக்க வேண்டும். நீங்கள் எடுக்கக்கூடிய இந்த முடிவுதான் உங்கள் வாழ்க்கைப் பாதையை மாற்றும். உங்கள் முடிவு உங்கள் தலைவிதியை மாற்றும். ஒரு முறைக்கு பல முறை சிந்தித்து முடிவெடுத்து செயல்படுங்கள் என்கிறார் ஜெயலதா கணேசன்.


ஏமாந்தது போதும்! ஏமாற்றியதும் போதும்!

கடந்த 60 ஆண்டு காலமாக அரசாங்கத்தினை வழி நடத்தி வரும் தேசிய முன்னணி இது வரையிலும் மலேசிய இந்தியர் வியூக மேம்பாட்டுத் திட்டங் களை செயல்படுத்தாத கோரமும், மஇகாவின் பாணியி லான செயல்திட்டங்கள் எதுவும் இந்தியர்களைச் சென்றடை யாத நிலையில் 23.4.2017 ஆம் நாளில் அதிகாரப்பூர்வ மாக பிரதமர் டத்தோஸ்ரீ நஜீப் துன் ரசாக்கால் அறிமுகப் படுத்தவிருக்கும் மலேசிய இந்தியர் செயல் திட்டம் (Malaysian Indian Blue Print - MIB - 2017) இலக்கினை எட்டுமா என்ற கேள்வியோடு ஏவுகணை பாய்கின்றது! மலேசிய இந்தியர்கள் இல்லா விட்டால் இப்போதைய மலேசியா தோன்றியிருக்காது எனும் பிரதமர் டத்தோஸ்ரீ நஜீப் துன் ரசாக் சமீபத்தில் இந்தியா விற் கான அதிகாரப்பூர்வப் பயணத்தின்போது தெரிவித் திருப்பது நமது சமூகத்தின் உண்மையான பிரதிபலிப்பாக இருந்தாலும் சுதந்திரம் பெற்று 60 ஆண்டுகள் நிறைவடையப் போகும் சூழலில் தேசிய நீரோட்ட வளர்ச்சியிலிருந்து ஒடுக்கப்பட்ட இனமாகவும், ஒதுக் கப்பட்ட இன மாகவும் சுமார் 60% இந்தியர்கள் நிராதரவாக விடுபட்டுள்ளதை அறிந் தும் அறியாதவர்களாக உள்ள னரா என்ற கேள்வியை ஏவு கணை இங்கு பதிவு செய்கின்றது. 31.8.1957இல் சுதந்திரம் பெற்றது முதல் இன்று வரை மலேசிய இந்தியர்களிடையே காணப்படும் எண்ணிலடங்கா சமூகப் பொருளாதார இன்னல் களுக் காக நிவாரணம் தேடும் நடவடிக்கைகள் அறவே இல் லாமல் சமூகப் பொருளாதார ரீதியில் மிகவும் பின் தங்கிய சமூகமாகப் பரிணாமம் பெற் றுள் ளோம் என்பதை யாராவது மறுக்க முடியுமா? மலேசிய இந்தியர்களின் ஒரே அரசியல் பிரதிநிதியாக அரசாங் கத்தின் அதிகாரப் பகிர்வின் வழி சட்ட மன்றம் மற்றும் நாடாளு மன்றப் பதவிகளை அலங்கரித்து வந்திருக்கும் மஇகாவின் வழி நீண்ட கால அடிப்படையிலான செயல் வரைவுத் திட்டம் டான்ஸ்ரீ மாணிக்கவாசகத்தின் தலைமைத் துவத்தின்போது டத்தோ வீ.பத்மநாபனால் உருவாக்கப் பட்டதை செயல் படுத்துவதி லிருந்து விடுபட் டுப் போன துயரத்திற்கு யாராவது தீர்வு கண்டார்களா? எரிகின்ற வீட்டில் பிடுங்கினது லாபம் என்பதன் அடிப்படையி லேயே மஇகாவின் செயல்பாடு கள் இருந்ததை யாராவது மறுக்க முடியுமா? மலேசிய இந்தியர் செயல் வரைவுத் திட்டம் 2013: 18.4.2013ஆம் நாள் மலேசிய இந்தியர்களின் வரலாற்றில் முதன் முறையாக அரசியலுக்கு அப்பாற்பட்ட நிலையில் மலே சிய இந்தியர்களின் சமூகப் பொருளாதார பின்னடைவுகளி லிருந்து மீட்பதற்கான செயல் வரைவுத் திட்டத்தினை (Blue Print) வரைந்திருந்த ஹிண்ட்ராப் இயக்கத்துடன் புரிந்துணர்வு (Memoran dum of Understanding - mou) ஒப்பந்தத்தில் கையெ ழுத்திடும் வைபவம் பேரள விலான ஏற்பாடு களோடு பிரதமர் டத்தோஸ்ரீ நஜீப் துன் ரசாக்கின் தலைமையில் தேசிய முன்னணியின் செய லாளர் டத்தோஸ்ரீ தெங்கு அட் னான் தெங்கு மன்சூர் மற்றும் ஹிண்ட்ராப் இயக்கத்தின் தலைவரான பொ.வேதமூர்த்தி கையெழுத்திட்ட சம்பவம் பிரிக் பீல்ட்ஸ் விவேகானந்தா தமிழ்ப் பள்ளியின் கந்தையா அரங்கினில் நடந்தேறியதை ஏவுகணை நினைவுபடுத்து கின்றது. மக்கள் கூட்டணியின் தலை மைத்துவத்திடமிருந்து எதிர்பார் த்த ஆதரவினை தேசிய முன் னணி மலேசிய இந்தியர்களின் நலன்களுக்காக ஏற்றுக் கொள் கின்றது என்ற நம்பிக்கையை ஏற்படுத்திய மேற் கண்ட சம்பவத்திற்கு ஆயுட் காலம் வெறும் பத்து மாதங்களே என்ற கவலையான ஏமாற் றகரமான செயல்களுக்குப் பின்னால் துணையாக இருந்தவர்கள் யார் என்பதை மலேசிய இந்தியர்கள் அறிந்து கொள்ள ஆவலாய் இருக்கின்றார் கள். ஹிண்ட்ராப் பரிந்துரை செயல்திட்டங்களை அமல்படுத்தாமல் கைவிட்டு விட்ட தேசிய முன்னணியின் செயல் வரலாற்றில் இருந்து அழிக்கப்படாது. மாறாக, இந்தியர் களுக்கான சமூகப் பொருளாதார மேம்பாட்டு வரைவு திட்டத் தினை செயல்படுத்தாமல் இருப்ப தற்குத் தோள் கொடுத்தது. * மஇகாவின் தலைவர்கள்! * கல்வி மையங்களின் ஆலோசகர்கள் * உதிரிக் கட்சிகளின் தலை வர்கள் * அரசு சாரா இயக்கங்களின் தலைவர்கள் * அரசாங்கத்தோடு பின்னிப் பிணைந்திருக்கும் தனிநபர்கள். ஆகியோரின் சமூகத் துரோகச் செயல் நிச்சயம் ஒரு நாள் அம்பலத்திற்கு வரவேண்டும் என ஏவுகணை பிரார்த்தனை செய்கின்றது. தேர்தல் இனிப்புகளாக மாறிவிடுமா?: மலேசிய இந்தியர்களின் அரசியல் பிரதிநிதிகளாகவும், அரசு சாரா இயக்கங்களின் பொறுப்பாளர்களாகவும் தேசிய நிலையில் செயல்படும் அறவாரியங்களின் பொறுப்பாளர்களாகவும் தேசிய நிலையில் செயல்படும் கல்வி நிலையங்களின் நடத்துனர்களாகவும் தனி நபர்களாகவும், எதிர்க் கட்சியின் இந்தியர் அரசியல் பிரதிநிதிகளாகவும் செயல்படுகின்றவர்களில் ஒருவர்கூட 18.4.2013ஆம் நாளில் பிரதமர் வாக்க ளித்திருந்த மலேசிய இந்தியர்களுக்கான ஐந்தாண்டு செயல்வரைவு திட்டம் தோல்வியடைந்ததற்கு எதையுமே கூறாமல் மௌனிகளாவதற்கான உட் பொருளை மலேசிய இந்தியர்கள் தெள்ளத் தெளிவாகப் புரிந்துகொண்டிருப்பார்கள் என ஏவுகணை ஊகிக்கின்றது. இதற்கிடையே, வரும் 23.4.2017 ஆம் நாள் மலேசியப் பிரதமர் டத்தோஸ்ரீ நஜீப் துன் ரசாக் மலேசிய இந்தியர்களின் செயல் வரைவுத் திட்டத்தினை (Malaysian Indian Blue Print - MIB) அதிகாரப்பூர்வமாக அறிவிப்பதற் கான ஏற்பாடுகள் செய்யப்பட்டு வருவதை ஏவுகணை அறிந்துள்ளது. மலேசிய இந் தியர்களின் சமூகப் பொருளாதார இன்னல் களைக் களைவதற்கு 60 ஆண்டுகளுக்குப் பின்னராவது நிரந்தரமான மேம்பாட்டுத் திட்டங்கள் தேவை என்பதை உணர்ந்திருக் கும் தேசிய முன்னணியின் செயல்பாடுகளில் ஓரளவு முன் னேற்றம் ஏற்பட்டுள்ளது என்றா லும் செயல் வரைவு திட்டத்தின் அறி விப்பு எதிர்வரும் 14ஆவது பொதுத் தேர்தலுக்கான இனிப்பு வழங்கும் வைபவமாக மாறிவிடுமே என்ற அச்சம் ஏவுக ணைக்கு மட்டுமல்லாமல் சமூகப் பொருளாதார ரீதியில் நலிவடைந்து சுக்கல் நூறாகச் சிதறிக் கொண்டிருக்கும் 60% இந்தியர்களிடையேயும் தோன்றியுள்ளதை யாராலும் மறுக்க முடியாது. வெறும் வார்த்தைகளாலும் அறிவிப்புச் சடங்குகளாலும் இந்தியர்களிடையே காணப்படும் சமூகப் பொருளாதார இடைவெளியினைக் குறைத்துவிட முடி யாது. மேலும் பிற சமூகங் களைவிட மலேசிய இந்திய சமூகப் மிகப் பெரிய பொருளாதார இடைவெளியைக் கொண்டிருப்பதை (Economical Gap) யாருமே மறைத்துவிடவும் முடி யாது. ஆக, மலேசிய இந்தியர் களின் வரலாற்றுப் பூர்வமான தியாகங்களை அரசாங்கம் மதிக்கும் பட்சத்தில் அறிவிக்கப் படவிருக்கும் மலேசிய இந்தியர் செயல்வரைவு (MIB) வாழை, இரண்டு முறை குலை தள்ளிய சம்பவமாக மாறிவிடக் கூடாது என ஏவு கணை கேட்டுக் கொள்கின்றது. தேர்தல் இனிப்பு களால் கடந்த 60 ஆண்டுகளாக தேரோட்டத்திற்கு இட்டுச் செல்லப்பட்டிருக்கும் இந்திய சமூகத்திற்கு விடியல் வேண் டும் என்பதுதான் ஏவுகணை யின் வேட்கையாகும். மஇகாவின் அரசியல் நகர்விற்கான முயற்சியா?: மலேசிய இந்தியர்களின் 60 ஆண்டுகால சமூகப் பொருளா தார இன்னல்களுக்கு வடிகால் அமைத்ததே மலேசிய இந்தியர் களின் அரசியல் பிரதிநிதித் துவத்தின் பலவீனமே என்பதை ஏவுகணை பலமுறை வலியுறுத் தியுள்ளது. மலேசிய இந்தியர் களின் இன்றைய மிகவும் பின்தங்கிய அடைவு நிலைக்கு மஇகாவின் வழி மேற்கொள் ளப்பட்ட அனைத்து திட்டங் களும் விழலுக்கு இறைத்த நீரான கதைதான் என்பதை விவ ரிக்க வேண்டியது இல்லை. *மானியங்கள் முழுமையான பயனை ஏற்படுத்தவில்லை. * செயல் திட்டங்கள் இலக்கினை அடையவில்லை. * அரசியல்வாதிகளின் தலையீடுகள் தோல்வியையே ஏற்படுத்தியுள்ளது. * அடைவு நிலையில் (Delivery Mechanism) மிகப் பெரிய சறுக்கல்! * மானியங்களை தவறாகப் பயன்படுத்திய சம்பவங்கள் என மஇகாவின் செயல் பாடுகளுக்கு மத்தியில் மேற் கண்ட மலேசிய இந்தியர் செயல் வரைவு திட்டத்தினை மஇகாவின் வழியாக செயல் படுத்துவது தேசிய முன் னணிக்கு மிகப் பெரிய பின் னடைவை ஏற்படுத்திவிடுமா என்பதை நாளை ஆராய்வோம்.


ஸ்ரீ மகா மாரியம்மன் ஆலய கலவரம். வெளியாட்களே காரணம். பிரதமர் அம்பலப்படுத்தினார்

புத்ராஜெயா,

சிலாங்கூர், புத்ரா ஹைட்ஸ், யு.எஸ்.ஜே. 25இல் உள்ள ஸ்ரீ மகா மாரியம்மன் ஆலயத்தில் திங்கட்கிழமை நிகழ்ந்த கலவரத்தை  தூண்டிவிட்டது வெளியாட்களே என்பதை பிரதமர் துன் டாக்டர் மகாதீர் முகமட் அம்பலப்படுத்தியுள்ளார்.உள்ளூர்வாசிகளால் கலவரம் தூண்டப்படவில்லை என்பது பூர்வாங்க தகவல்களில் இருந்து தெரிய வருகிறது என்று அவர் கூறினார். “இந்தியர்களுக்கு எதிராக மலாய்க்காரர்கள் என்பது அல்ல இது”. வேறு இடத்தில் இருந்து வந்தவர்களால் உருவாக்கப்பட்டது இந்தப் பிரச்சினை. அந்த வட்டாரத்தைச் சேர்ந்த மக்கள் இதற்கு காரணமல்லசு என்றார் அவர்.

Read More: Malasyia Nanban Tamil Daily on 29.11.2018


மக்களை முட்டாள்களாக நினைக்கிறார் நஜீப்.-பிரதமர்

கோலாலம்பூர்,

கோடிக்கணக்கான வெள்ளி களவாடப்பட்ட 1எம்டிபியில்   நிகழ்ந்த   பணப்பட்டுவாடாக்கள் குறித்து தமக்கு   எதுவும்    தெரியாது  என்று   முன்னாள்   பிரத மர்  டத்தோஸ்ரீ நஜீப் துன் ரசாக் கூறியிருப்பது வேடிக்கையாக இருக்கிறது. மக்களை முட்டாள்களாக நினைக்கிறார் நஜீப். ஒருவர்  200 கோடி வெள்ளியை   தம் வங்கிக்  கணக்குக்கு மாற்றிவிடச்  சொல்லி  உத்தரவு பிறப்பித்தப் பின்னர்  அதுபற்றித்  தமக்கு எதுவும் தெரியாது என்று கூறுவது  நம்பக்கூடி யதல்ல என்று  துன் டாக்டர் மகாதீர் முகமட் விளக்கினார்.

Read More: Malaysia Nanban Tamil Daily on 22.6.2018


பேரா பள்ளிகளுக்கான திடல் தட போட்டி!

தஞ்சோங்மாலிம், ஏப். 9- பேரா மாநில பள்ளிகளுக் கான திடல் தடப் போட்டி யில் வட கிந்தா மாவட்டம் 30 தங்கம், 20 வெள்ளி, 16 வெண்கலம் என மொத்தம் 66 பதக்கங்களை வென்று சாம்பியன் பட்டத்தை தட்டிச் சென்றது.பேரா மாநில பள்ளிகளுக்கான திடல் தடப் போட்டிகள் அண்மையில் தஞ் சோங்மாலிமில் உள்ள உப்சி அரங்கத்தில் 4 நாட்களுக்கு நடைபெற்றது. இப்போட்டியில் களமிறங்கிய கிந்தா மாவட்ட குழுவினர் சிறப்பான திறனை வெளிப்படுத்தி ஒட்டுமொத்த வெற்றியாளர் பட்டத்தை தட்டிச் சென்றனர். இப் போட்டியில் இரண்டாவது நிலையில் வந்த லாருட் மாத்தாங் செலாமா மாவட்டம் 19 தங்கம், 24 வெள்ளி, 17 வெண்கலப் பதக்கங்களும் பெற்ற வேளை யில் பேரா விளையாட்டுப் பள்ளி 17 தங்கம், 16 வெள்ளி, 13 வெண்கலப் பதக்கங்கள் பெற்று மூன்றாவது இடத்தைப் பிடித்தது. 110 தங்கம், 108 வெள்ளி, 109 வெண்கலப் பதக்கங்களை வெல்வதற்கான போட்டிகளில் மாநிலத்திலுள்ள 11 மாவட்டங்களைச் சேர்ந்த 11, 12, 14, 15, 18 வயதுக்குட்பட்ட பள்ளி மாணவர்கள் கலந்து கொண்டனர். பத்தாங் பாடாங் தேவன்ராஜ் (வயது 18) 5000மீ, 3000மீ. தடை ஓட்டத்திலும், லாருட் மாத் தாங் செலாமா மாவட்டம் பிரேமநாதன் (வயது 18) நீளம் தாண்டுதல், மும்முறைத் தாண்டுதல் போட்டிகளிலும், தென் பேரா திலகவதி (வயது 15) 400மீ., 800மீ ஓட்டத்திலும், நிஷா (வயது18) 1500மீ., 2000மீ. தடை ஓட்டத்திலும் தலா இரு தங்கப் பதக்கங்களை வென்றனர். வடகிந்தா மோகனகுமரன் (வயது 15) 800மீ., தி. லோகனேஸ் (வயது15) 400மீ., மகேந்திர அர்ஜுன் (வயது 18) 200மீ, லாருட் மாத்தாங் செலாமா சுபாஷ் காரிகேஸ் (வயது 18) 800மீ, யோகேஸ்வரி (வயது 18) 200மீ, தென் பேரா அபலாஷினி (வயது12) நீளம் தாண்டுதலிலும் தங்கம் வென்றனர். போட்டி களில் வெற்றி பெற்றவர்களுக்கு மாநில கல்வி இயக்குநர், துணை இயக்குநர் மற்றும் மாவட்ட கல்வி இலாகா அதிகாரிகள் பதக்கங்களை எடுத்து வழங்கினர்.


ராஜிவ்காந்தி தேசத்திற்காக என்ன செய்தார்...”-பிரதமர் மோடி

பிரதமர் மோடி, "முன்னாள் பிரதமரும் இந்திரா காந்தியின் மகனுமான ராஜிவ் காந்தியின் பிறந்தநாளுக்கு மரியாதை செலுத்துவதாகவும். ராஜிவ் காந்தி இந்த பிறந்தநாளில் தேசத்துக்காக என்னென்ன முயற்சிகள் எடுத்துள்ளார் என்பதை நினைத்துப்பார்க்க வேண்டும்"என்று ட்விட்டரில் பதிவிட்டுள்ளார்.

Narendra Modi

✔
@narendramodi

Tributes to our former Prime Minister Shri Rajiv Gandhi Ji on his birth anniversary. We remember his efforts towards the nation.


காஷ்மீரில் ராணுவ முகாம் மீது தீவிரவாதிகள் நடத்திய தாக்குதலில் 17 ராணுவ வீரர்கள் பலியான சம்பவம�

காஷ்மீரில் ராணுவ முகாம் மீது தீவிரவாதிகள் நடத்திய தாக்குதலில் 17 ராணுவ வீரர்கள் பலியான சம்பவத்துக்கு ஐ. நா. பொதுச் செயலாளர் பான் கீ-மூன் கண்டனம் தெரிவித்துள்ளார். பாரமுல்லா மாவட்டத்தில் உள்ள யுரி பகுதியில் ராணுவமுகாம் மீது ஞாயிற்றுக்கிழமை தீவிரவாதிகள் தாக்குதல் நடத்தினர். இந்த தாக்குதலில் 17 ராணுவ வீரர்கள் பலியாகினர். ராணுவத்தினர் நடத்திய பதில் தாக்குதலில் தீவிரவாதிகள் 4 பேர் சுட்டு வீழ்த்தப்பட்டனர். இந்தத் தாக்குதலுக்கு கண்டனம் தெரிவித்த ஐ.நா. பொதுச் செயலாளர் பான் கீ-மூன், "ராணுவ வீரர்கள் மீது நடத்தப்பட்ட இந்தத் தாக்குதலை ஐக்கிய நாடுகளின் சபை கடுமையாக கண்டிக்கிறது. இந்தத் தாக்குதலை நடத்தியவர்கள் விரைவாக அடையாளம் காணப்பட்டு நீதியின் முன்னால் நிறுத்தப்பட வேண்டும். இரு நாடுகளின் எல்லையோரத்திலும் மக்கள் அமைதியாக வாழ அந்த நாடுகள் எடுக்கும் முடிவுகளுக்கு ஐக்கிய நாடுகள் சபை உறுதுணையாக இருக்கும்" என்றார்


ரோஸ்மா குற்றத்தை ஒப்பினார். இல்லை மன்னிக்கவும்.  மொழிபெயர்ப்பாளரின் தவறால் அதிர்ச்சியில் உறைந்த ரோஸ்மா.

கோலாலம்பூர்,

எழுபது லட்சம் வெள்ளி சம்பந்தப்பட்ட பண மோசடி மற்றும் வருமான வரி செலுத்தத்தவறிய 17 குற்றச்சாட்டுகளை எதிர்நோக்கியிருக்கும் டத்தின் ஸ்ரீ ரோஸ்மா மன்சோர், நேற்று இங்குள்ள உயர் நீதிமன்றத்தில் மீண்டும் அனைத்து குற்றச்சாட்டுகளையும் மறுத்து விசாரணை கோரினார். இளஞ்சிவப்பு நிற மலாய் உடையும் அதற்கேற்ற சால்வையும் அணிந்திருந்த ரோஸ்மா (67), நீதிமன்ற மொழிபெயர்ப்பாளர் அனைத்து குற்றச்சாட்டுகளையும் வாசிக்கும் போது ஒவ்வொன்றுக்கும் தலையசைத்தார்.

Read More: Malaysia Nanban Tamil Daily on 20.12.2018


பேசிக்கொண்டிருக்காதீர்க்ள். வெளியேறுங்கள்.

பெட்டாலிங் ஜெயா,

ம.சீ.ச.வும் ம.இ.கா.வும் தே.மு.விலிருந்து தாராளமாக வெளி யேறலாம். வெறும் வாய்ச் சவடால் செய்யாமல் சொன் னதை செய்ய வேண் டும் என அக்கூட்டணியின் தலைமைச் செயலாளர் டத்தோஸ்ரீ நஸ்ரி அஸிஸ் பதிலடி கொடுத்துள்ளார்.கடந்த ஆண்டு பொதுத்தேர்தலில் தோற்றது முதல் தே.மு. விலிருந்து இதுவரை 10 உறுப்பு கட்சிகள் வெளியேறியிருக்கின்றன. அந்த 10 கட்சிகளும் அதிகம் பேசவில்லை.

Read More: Malasyia Nanban Tamil Daily on 5.3.2019


வெள்ளத்தால் மூழ்கிய மாநகர பகுதிகள்!

கிள்ளான் பள்ளத்தாக்கு பகுதிகளில் நேற்று பிற்பகல் பெய்த கடுமையான மழையின் காரணமாக பல்வேறு இடங்களில் வெள்ளமும், நிலச்சரிவுகளும் ஏற்பட்டன.இந்திய வணிகர்களின் வர்த்தகப் பகுதியான லெபோ அம்பாங்கில் வெள்ளம் ஏற்பட்டு கடைகள் மூடப்படும் நிலை ஏற்பட்டது. அங்கு நிறுத்தி வைக்கப்பட்டிருந்த கார்கள் வெள்ளத்தில் மூழ்கின. ஜாலான் துன் பேராவில் உள்ள மெக்டோனல்ட் கிடங்கில் ஏழு அடிகள் வரை வெள்ளம் உயர்ந்தது. நேற்றிரவு 7 மணி வரை தீயணைப்பு மீட்புப் படை யினர் கால்வாய்களை சரிசெய்யும் பணிகளில் ஈடுபட்டிருந்தனர். ஜாலான் மிலாயு சந்தை, மஸ்ஜித் ஜாமெக் எல்.ஆர்.டி., விஸ்மா யாக்கின், செயிண்ட் மேரி தேவாலயம், தாமான் ஈபு கோத்தா ஆகிய இடங்கள் மோசமாக பாதிக்கப்பட்டன. அதே சமயம், புக்கிட் அந்தாரா பங்சா குடியிருப்புப் பகுதியில் நிலச்சரிவு ஏற்பட்டது. எனினும், உயிருடற் சேதங்கள் ஏற்படவி ல்லை. கிள்ளான ஆற்றில் வெள்ள நீர் பெருக்கெடுத்ததால் பல இடங்கள் மோசமாக பாதிக்கப்பட்டதாக தீயணைப்பு இலாகா அதிகாரி சம்சோல் மாரிப் கூறினார்.


அனைத்துலக தேக்குவாண்டோ போட்டி

அனைத்துலக தேக்குவாண்டோ போட்டியில் களமிறங்கிய மலேசிய மாணவர்கள் 16 தங்கப்பதக்கம் வென்று புதிய சாதனையை பதிவு செய்துள்ளனர்.அனைத்துலக தேக்குவாண்டோ போட்டி இரு நாட்களுக்கு மதுரையில் நடைபெற்றது. மலேசியா, இந்தியாவில் இருந்து மொத்தம் 200 மாணவர்கள் இங்கு கலந்து கொண்டனர். மலேசியாவில் தேக்குவாண்டோ போட்டிகள் அதிகமாக நடைபெற்றாலும், இந்தியாவில் குறிப்பாக தமிழகத்தில் இப்போட்டி பிரமாண்ட மான முறையில் நடத்தப்பட்டுள்ளது. வரும் காலங்களில் அதிகமான தேக்கு வாண்டோ போட்டிகள் இந்தியாவில் நடத்து வதற்கான முயற்சிகள் மேற்கொள்ளப்பட்டு வருவதாக அனைத்துலக சங்கங்கள் உறுதியளித்துள்ளன.மலேசியாவில் இருந்து ஜாகோ அகாடமி அணியினர் இப் போட்டியில் களமிறங்கியது டன் ஒட்டுமொத்த சாம்பியன் பட்டத்தையும் தட்டிச் சென்றுள்ளனர். மாஸ்டர்கள் ஆர். செல்வமுத்து, மாஸ்டர் திலகவதி ஆகியோரின் தலைமையில் இம்மாணவர்கள் இப்போட்டியில் களமிறங்கி 16 தங்கம், 2 வெள்ளி, 2 வெண்கலம் உட்பட 20 பதக்கங்களை வென்று புதிய சாதனையை படைத்துள்ளனர்.கோலாலம்பூர் அப்பர் தமிழ்ப்பள்ளியைச் சேர்ந்த ஸ்ரீவித்யா நாதன், கான்வெண்ட் செந்தூல்-2 தேசியப் பள்ளியைச் சேர்ந்த விஸ்ஷா செல்வமுத்து, காஜாங் கான்வெண்ட் தேசியப் பள்ளியைச் சேர்ந்த ரீயா எமீரா ஷாமீர், தானாரத்தா அனைத்துலகப் பள்ளியைச் சேர்ந்த இஷான் ஜெய்ரூபேந்திரன், நெமிஷா ஜெய்ரூபேந்திரன், காஜாங் தமிழ்ப் பள்ளியைச் சேர்ந்த பிரவீணா முருகன், செந்தூல் கான்வெண்ட் தேசிய இடைநிலைப் பள்ளியைச் சேர்ந்த தாஷா செல்வ முத்து, காம்ப்ளக்ஸ் கேஎல்ஐஏ. தேசியப் பள்ளியைச் சேர்ந்த மார்ஷயா நூர் ஆகி யோர் தங்கப் பதக்கங்களை வென்றனர். காஜாங் சுல்தான் அப்துல் அஸிஸ் ஷா இடைநிலைப் பள்ளியின் அலீயா அட்ரியானா, கோலாலம்பூர் மெதடிஸ் இடைநிலைப்பள்ளியின் தஷ்வின் நாதன், ஜாலான் புக்கிட் பிந்தாங் இடைநிலைப்பள்ளியின் அலீப் பட்ரிஸ் துன் ஹுசேன் ஓன் இடைநிலைப் பள்ளியின் தினேஷ்குமார் முருகன், காம்ப்ளக்ஸ் கேஎல்ஐஏ தேசியப்பள்ளி யின் கைஷுரான் முகமட் அனிக், டெய்லர் காலே ஜைச் சேர்ந்த விக்னேஸ் வரன் நாதன் ஆகியோரும் தத்தம் போட்டிகளில் தங்கப் பதக்கங்களை வென்றனர். மார்ஷயா நூர், தாஷா செல்வ முத்து ஆகிய இருவரும் சிறந்த தேக்குவாண்டோ வீரர்களுக்கான விருதுகளையும் வென்றனர்.இதனிடையே தேக்குவாண்டோ போட்டியில் தங்கப்பதக்கம் வென்ற அப்பர் தமிழ்ப்பள்ளி மாணவி ஸ்ரீவித்யாவுக்கு பள்ளியின் தலைமை ஆசிரியையும், பெற்றோர் ஆசிரியர் சங்கத்தின் தலைவர் நாதன் ஆகியோர் வாழ்த்துகளை தெரிவித்துக் கொண்டனர்.


இலங்கையில் பதற்றம்  ஐ.நா  கவலை

கொழும்பு,

இலங்கையில் இரண்டு மாதங்களுக்கு முன்  நிகழ்ந்த தீவிரவாத தாக்குதல்களை அடுத்து அங்கு பதற்ற நிலை அதிகரித்துள்ளது கவலை அளிப்பதாக உள்ளது என  ஐ.நா மனித உரிமைகள் ஆணையாளர் மிச்சேல் பசெலெட் தெரிவித்துள்ளார். ஜெனிவாவில் நேற்று ஆரம்பமான ஐ.நா மனித உரிமைகள் பேரவையின் 41ஆவது கூட்டத்தொடரில் தொடக்க உரை நிகழ்த்திய போது அவர் இவ்வாறு கூறினார்.

மனித உரிமைகள் விஷயத்தில் இலங்கை அதிபருக்கும், இலங்கை அரசாங்கத்திற்கும் இடையில்,  ஒருங்கிணைந்த அணுகுமுறை இல்லாமை, அனைவருக்கும் பாதுகாப்பை உறுதி செய்வதில் பாதுகாப்புப் படைகளின் செயல்திறனில்  தாக்கத்தை ஏற்படுத்துகிறது.தீர்க்கப்பட வேண்டிய பிரச்சினைக்கான ஆரம்ப எச்சரிக்கையாக இது கருதப்பட வேண்டும். சில தீவிரவாத முறியடிப்பு நடவடிக்கைகள் தேவை என்றாலும், அவசரகால நிலை குறைந்தபட்ச காலமாக இருக்க வேண்டும்.

அனைத்து வகையான வன்முறை மற்றும் பாகுபாடுகளின் மூல காரணங்களை கண்டறிந்து, நிவர்த்தி செய்வதற்கு அரசியல், மத மற்றும் பிற சமூகத் தலைவர்களை ஒன்றிணைப்பதற்கு முன்னுரிமை அளிக்கப்பட வேண்டும் என தெரிவித்தார்.


அதிமுக பாஜக கூட்டணி வருமா? பின்னணி நிலவரம்!

நாடாளுமன்றத் தேர்தல் நெருங்குவதையொட்டி கூட்டணி தொடர்பான பேச்சுவார்த்தைகளை பாஜக தீவிரப்படுத்தியுள்ளது. அதிமுகவோடு கூட்டணி சேருவதற்கான ஆரம்பக்கட்ட பேச்சுவார்த்தைகளை பாஜக தொடங்கியுள்ளது. இதற்காக அதிமுக அமைச்சர்கள் தங்கமணி, வேலுமணி ஆகியோர் டெல்லி சென்றுள்ளனர். அவர்கள் மத்திய இணையமைச்சர் பொன்.ராதாகிருஷ்ணனை அவரது இல்லத்தில் சந்தித்துவிட்டு திரும்பியுள்ளனர்.

இந்த சந்திப்பு அதிமுக பாஜக அணியை உறுதிப்படுத்துமா என்று பாஜக வட்டாரத்தில் கேட்டதற்கு, பாஜகவுக்கு 12 தொகுதிகள் ஒதுக்குமாறும், எந்தெந்த தொகுதிகள் என்றும் அதிமுகவிடம் ஏற்கனவே சொல்லப்பட்டிருந்தது. அதுசம்மந்தமாக பேசுவதற்காகத்தான் அமைச்சர்கள் டெல்லி சென்றதாக கூறினர்.

ஆனால் அதிமுகவில் உள்ள அணிகள் இணையாமல் அதிமுக - பாஜக கூட்டணி என்ற பேச்சுவார்தத்தை முடிவுக்கு வராது என்று டெல்லி வட்டாரங்கள் தெரிவிக்கின்றன.


மீண்டும் வெள்ளத்தில் மூழ்கியது பினாங்கு

ஜார்ஜ்டவுன்,

இரு தினங்களாக இடைவிடாது பெய்யும் கனத்த மழையின் காரணமாக  பினாங்கு தீவு, பெருநிலப் பகுதி, பினாங்கு கடலோரப் பகுதிகள் ஆகியன மீண்டும் வெள்ளத்தில் மூழ்கின. பினாங்கு தீவில் உள்ள கம்போங் மஸ்ஜித், கம்போங் ஜாவா, ஜாலான் பி .ரம்லி,  முன்ஷி அப்துல்லா பள்ளி, கம்போங் மாகாம், ஜாலான் குவாந்தான், கம்போங் ஹாசிம் யஹ்யா, ஹலமான் புக்கிட் கம்பீர், பாரிட் லும்பா குடா, ஜாலான் பட்டணி, ஜாலான் சிங்காரோ, அஸ்தானா விளையாட்டு அரங்கம், பெர்சி யாரான் பேரா, ஜாலான் திரெங் கானு, லாடாங் ஒங் செங், ஜாலான் அன்சோன், ஜாலான் குட்வாரா, ஜாலான் மெக்ஸ் வெல், நோர்டி நெடுஞ்சாலை, கம்போங் முத்தியாரா பத்து பிரிங்கி ஆகிய பகுதிகளில் வெள்ளம் ஏற்பட்டுள்ளது.

பினாங்கு சுங்கை பினாங் பகுதியில் இதுவரையில் 159 மில்லி மீட்டர் , சுங்கை ஆயர் ஈத்தாம் பகுதியில் 129 மில்லி மீட்டர் அளவில் தண்ணீர் உயர்ந்து ள்ளது. மேற்கு தீவு பகுதிகளான கம்போங் செலுப், தெலுக் கும்பார், கம்போங் நெலாயான், கம்போங் பாயா,கொங்சி 10 சுங்கை ஆரா, ஜாலான் டத்தோ இஸ்மா யில் ஆகிய பகுதிகளிலும்  தென் செபராங் பிறையில் பல்வேறு குடியிருப் புப் பகுதிகளும் வெள்ளத்தில் மூழ்கியுள்ளன.

Read More: Malaysia nanban News Paper on 6.1.207


வன்முறையில் ஈடுபடும் தினகரன் ஆதரவாளர்கள்: பன்னீர்செல்வம் அணி புகார்

ஆர்.கே.நகர் தொகுதிக்குட்பட்ட நேதாஜி நகர் பகுதியில் ஓ.பன்னீர்செல்வமும் டி.டி.வி.தினகரனும் நேற்று தேர்தல் பிரசாரம் செய்ய வந்தனர். அதனால், இரு அணியைச் சேர்ந்தவர்களும் தங்களது பலத்தைக் காட்ட, ஆட்களைத் திரட்டி வைத்திருந்தனர். ஒரு பிரசார வேனில் ஜெயலலிதா பேச்சுகள் ஒளி பரப்பு ஆகிக்கொண்டு இருந்தது. டி.டி.வி.தினகரன் பெரியகுளம் நாடாளுமன்றத் தேர்தலில் நின்றபோது, அவரை ஆதரித்து ஜெயலலிதா பேசிய பேச்சுக் களை போட்டு, வாக்கு சேகரித்துக்கொண்டிருந்தனர். இந்தப் பிரசார வேனுக்கு எதிரே, சாலை ஓரத்தில் ஓ.பன்னீர்செல்வம் அணி சிறிய மேடை ஒன்று அமைத்து, குத்துப்பாட்டு டான்ஸ் நடத்திக்கொண்டிருந் தனர். இந்தக் களேபரங்களுக்கு இடையே அந்தச் சாலை, போக்குவரத்து நெரிசலில் சிக்கித் தவித்தது. இரு தரப்பினரும் செய்த தேர்தல் பிர சாரத்தில், ஒருவரை ஒருவர் தாக்கிப் பேசிக்கொண்டனர். அப்போது, டி.டி.வி.தினகரன் அணியிலிருந்து கற்களும் தண்ணீர் பாக்கெட்டுகளும் ஓ.பன்னீர் செல்வம் ஆட்கள் மீது விசப்பட்டன. இதையடுத்து, இரண்டு தரப்பிலும் ஆவேசம் பொங்க ஒருவரை ஒருவர் அடிக்கப் பாய்ந்தனர். டி.டி.வி.தினகரன் ஆட்கள், இரும்பு ராடுகளை எடுத்து ஓ.பன்னீர்செல்வம் ஆட்களை விரட்டி விரட்டி அடித்தனர். சிலருக்கு மண்டை உடைந்து ரத்தம் வழிந்தது. பிரச்னையை அறிந்த துணை கமிஷனர் ராமர், சம்பவ இடத்துக்கு வந்து அமைதிப்படுத்தினார். ஏராளமான போலீஸார் குவிக்கப்பட்டு இருந்தாலும், அதைப் பற்றி கவலைப்படாமல் ஒருவரை ஒருவர் அடித்துக்கொண்டிருந்தனர். இந்தத் தாக்குதலில் காயம் ஏற்பட்டதாகக் கூறி டி.டி.வி.தினகரன் அணியைச் சேர்ந்த ஆறு பேர் ஸ்டான்லி மருத்துவமனையில் போய் படுத்துக் கொண்டனர். அவர்களைப் பார்க்க முதல்வர் எடப்பாடி பழனிசாமி சென்றார். மேலும், டி.டி.வி.தினகரன் ஆட்கள் 'ஆர்.கே.நகர் தொகுதி தேர்தல் அலுவலர் அலுவலகத்தை முற்றுகையிட்டு, இரவில் அரை மணி நேரம் ஆர்பாட்டம் செய்தனர். அவர்களை போலீஸார் மிரட்டி விரட்டினர். இந்நிலையில், ஆர்.கே.நகரில் டி.டி.வி.தினகரன் ஆதரவாளர்கள் வன்முறையில் ஈடுபடுவதாக, ஓ.பன்னீர்செல்வம் சார்பாக, தமிழக தலைமைத் தேர்தல் அதிகாரி ராஜேஷ் லக்கானியிடம் புகார் அளிக்கப்பட்டுள்ளது. இதனால், வன்முறையில் ஈடுபடுவோர் மீது நடவடிக்கை எடுக்க வேண்டும் என்று ராஜேஷ் லக்கானியிடம் அளித்துள்ள புகாரில் வலியுறுத்தப்பட்டுள்ளது.


தாயார் கண்ணெதிரே 3 பிள்ளைகள் பலி!

(பகாவ்) தனது காரில் நான்கு பிள்ளைகளை ஏற்றிச்சென்ற இடைநிலைப்பள்ளி ஆசிரியை மற்றொரு காருடன் ஏற்பட்ட மோதலில் மூன்று பிள்ளைகளை பறிகொடுத்தார்.நேற்று முன்தினம் மாலை 6.15 மணியளவில் பகாவ் ரொம்பின், ஜாலான் பாசீர் புசார், 12ஆவது கிலோ மீட்டரில் இவ்விபத்து ஏற்பட்டது. பெல்டா ஜெல்லாய் நில குடியேற்றத்திலுள்ள வீட்டிலிருந்து தன்னுடைய நான்கு பிள்ளைகளை ஏற்றிக்கொண்டு சென்ற இடைநிலைப் பள்ளி ஆசிரியை யான தவமணி கிருஷ்ணன் (வயது 36) தனது ஹோண்டா காரில் பகாவை நோக்கி சென்று கொண்டிருந்தார்.அப்போது மற்றொரு காருடன் ஏற்பட்ட சாலை விபத்தில், கி.தனேஸ்வர் (வயது 14), கி.டேனிஷா (வயது 9) ஆகிய இருவரும் சம்பவ இடத்திலும் மற்றொரு மகள் வர்ஷனா (வயது 11) கோலப் பிலா மருத்துவமனையிலும் மரணமடைந்ததாக மாவட்ட போலீஸ் பேச்சாளர் குறிப்பிட்டார். இவ்விபத்தில் ஆசிரியை தவமணியும் மற்றொரு மகன் நரேஸ்வரர் (வயது 7) ஆகிய இருவரும் உயிர் தப்பினர். ஆசிரியை தவமணி சிகாமட் மருத்து வமனையில் சிகிச்சை பெற்று வெளியேறினார். அவரின் மகன் நரேஸ்வரர் மலாக்கா புத்ரா மருத்துவமனையில் சிகிச்சை பெற்று வருவதாக கூறப் பட்டது. ரொம்பின் வட்டாரத்தையே உலுக்கிய இந்த சோக சம்பவம் அவ்வட்டார மக்களை சோகத்தில் ஆழ்த்தியது. நன்கு அறிமுகமான ஆசிரியை தவமணியின் மூன்று பிள்ளைகளின இறுதிச் சடங்கு இன்று மாலை 3.00 மணியளவில் நடைபெறும் என்று உறவினர் ஒருவர் கூறினார். விபத்து சம்பவம் அறிந்து தீய ணைப்புப் படையினர் கார் இடுக்கில் சிக்கிய அனைவரையும் மீட்டு மருத்துவமனைக்குக் கொண்டு சென்றனர். மற்றொரு காரில் வந்த ஆடவர் சொற்ப காயங்களுடன் உயிர் தப்பினார்.


மலேசிய தடகள போட்டிகள். தங்கம் வென்றார் கீர்த்தனா

கோலாலம்பூர், மலேசிய தடகள போட்டியின் மும்முறை நீளம் தாண்டுதல் பிரிவில் களமிறங்கின ஆர். கீர்த்தனா தங்கம் வென்று அசத்தினார். 94ஆவது மலேசிய தட கள போட்டிகள் புக்கிட் ஜாலில் தேசிய விளையாட்டு அரங்கில் நடைபெற்று வருகிறது. இப்போட்டியில் மலேசியா, தாய்லாந்து, லாவோஸ், புருணை, இந்தோனேசியா, சிங்கப்பூர் உட்பட 9 நாடுகளில் இருந்து 250க்கும் மேற்பட்ட போட்டியாளர்கள் கலந்து கொண்டு வெற்றிக்காக போராடி வருகின்றனர். அடுத்த மாதம் நடைபெறவிருக்கும் சீ விளையாட்டுப் போட்டிக்கு ஆயுத்தமாகும் வகையில் இப்போட்டி நடத்தப்பட்டு வருகிறது.அதே வேளையில் இப் போட்டியில் சிறந்து விளங்கும் போட்டியாளர்களுக்கு சீ விளையாட்டுப் போட்டியில் கலந்து கொள்வதற்கும் வாய்ப்பு வழங்கப்படுகிறது. இத்தடகள போட் டியின் மும்முறை நீளம் தாண்டுதல் (டிரிபள் ஜம்ப்) பிரிவில் பேராவைச் சேர்ந்த ஆர். கீர்த்தனா கலந்து கொண்டார். இதில் சிறப்பான திறனை வெளிப்படுத்திய கீர்த்தனா 13.18 மீட்டர் நீளம் தாண்டி தங்கப்பதக்கத்தை தட்டிச் சென்றார்.இப்போட்டியில் லாவோஸைச் சேர்ந்த போக்தா வோங் 12.09 மீட்டர் நீளம் தாண்டி வெள்ளிப்பதக்கம் வென்றார். இந்தோனேசியாவைச் சேர்ந்த ரிஸ்கா நூலியான்டா 11.29 மீட்டர் நீளம் தாண்டி வெண்கலப் பதக்கத்தை தட்டிச் சென்றார். இப்போட்டியில் தங்கம் வென்ற வேளையிலும் அது குறித்து கீர்த்தனா மகிழ்ச்சியடைய முடியாத நிலையில் உள்ளார்.கடந்த மாதம் நடைபெற்ற போட் டியில் ஜி. கிசானோவ் 13.48 மீட்டர் நீளம் தாண்டி புதிய சாதனையை பதிவு செய்தார்.இச்சாதனையை முறியடிக்கும் நோக்கில் தான் கீர்த்தனா இப்போட்டி யில் களமிறங்கினார். ஆனால் அம்முயற்சி தோல்வியில் முடிந்தது தான் கீர்த்தனாவின் வருத்தத்திற்கு முக்கிய காரணமாக உள்ளது. இதனிடையே கடந்த 2012ஆம் ஆண்டு நடைபெற்ற மலேசிய திடல்தடப் போட்டியில் நூர் அமிரா 13.90 மீட்டர் நீளம் தாண்டி புதிய சாதனையை பதிவு செய்தார். இச்சாதனையை முறியடிக்கும் நோக்கிலும் கீர்த்தனா செயல்பட்டு வருகிறார் என்பதும் குறிப்பிடத்தக்கது.


அமெரிக்காவில் மாயம் ஆன இந்திய குடும்பத்தினரின் உடல்கள் மீட்பு

வாஷிங்டன்,

அமெரிக்காவில் கலிபோர்னியா மாகாணம், வேலன்சியா நகரில் வசித்து வந்த இந்தியரான சந்தீப் (வயது 42) என்பவர், தனது மனைவி சவுமியா (38), மகன் சித்தாந்த் (12), மகள் சாச்சி (9) ஆகியோருடன் காரில் ஒரேகான் மாகாணத்தில் உள்ள போர்ட்லேண்ட் நகருக்கு சென்று விட்டு ஊருக்கு திரும்பிக்கொண்டு இருந்தார்கள். ஆனால் அவர்கள் வழியில் மாயம் ஆனார்கள்.

6-ந் தேதி நடந்த இந்த சம்பவம் தொடர்பாக போலீசார் வழக்கு பதிவு செய்து தேடி வந்தனர். இதில், சந்தீப்பின் காரைப் போன்ற ஒரு கார் அங்கு ஹம்போல்ட் நகருக்கு அருகே கார்பர் வில்லே என்ற இடத்தில் வெள்ளம் கரை புரண்டோடுகிற ஏல் ஆற்றில் அடித்துச் செல்லப்பட்டதாக தெரிய வந்தது. அதைத் தேடும் பணி முடுக்கி விடப்பட்டது.

நேற்று சந்தீப்பின் மகன் சித்தாந்த் உடல் மீட்கப்பட்ட நிலையில், இன்று காலை 4 மணியளவில் ஏல் நதியிலிருந்து வடக்கே 6 மைல் தொலைவில் சந்தீப் தனது குடும்பத்தினருடன் சென்ற கார் கண்டெடுக்கப்பட்டுள்ளது. காரில் இருந்த சந்தீப் மற்றும் அவரது மகள் சாச்சி உடல்கள் மீட்கப்பட்டன.

முன்னதாக கடந்த 13-ந் தேதி கலிபோர்னியாவை சேர்ந்த மீட்பு படையினர் சவுமியாவின் உடலை, ஏல் நதியில் கார் அடித்துச்செல்லப்பட்ட இடத்தில் இருந்து 7 மைல்கள் வடக்கே கைப்பற்றினர். மேலும் சந்தீப் குடும்பத்தினருக்கு சொந்தமான பொருட்கள், காரின் பல பாகங்களும் மீட்கப்பட்டு உள்ளன. இவை சந்தீப் குடும்ப உறவினர்களால் அடையாளம் காட்டப்பட்டு சந்தீப் குடும்பத்தினருடையதுதான் என போலீசார்  உறுதி செய்தனர். மேலும் இச்சம்பவம் குறித்து இந்த வாரத்திற்குள் விசாரணையின் ஒரு பகுதியாக பிரேத பரிசோதணை நடைபெறும் என தகவல் வெளிவந்துள்ளது.


கருத்துக்கணிப்பை வைத்து அரசியல் செய்த பாஜக! அதிர்ச்சி தகவல்!

மும்பை பங்குச் சந்தையில் திங்களன்று ஒரே நாளில் 1000 புள்ளிகளுக்கு மேல் சென்செக்ஸ் எகிறியது.  முதல் நாள் ஞாயிறு மாலை வெளியான வாக்குப் பதிவிற்குப் பிந்தைய கருத்துக் கணிப்பில் பா.ஜ.க கூட்டணி மீண்டும் ஆட்சியமைக்கும் என்பதுதான் பங்குச் சந்தை குறியீட்டு எண்ணை உயரவைத்தது. இப்படிப் பலக் குறியீடுகளை எக்ஸிட் போல் மூலம் உருவாக்க நினைக்கிறது பா.ஜ.க. என்கிறார்கள் டெல்லி அரசியல் நோக்கர்கள்.

மகாராஷ்ட்ரா முதல் டெல்லி வரை பா.ஜ.க. சுனாமி இருப்பதாக இந்தக் கணிப்புகள் தெரிவிக்கின்றன. குறிப்பாக, இந்தி பேசும் மாநிலங்களில் காங்கிரஸ் மற்றும் மாநிலக் கட்சிகளைவிட பா.ஜ.க. பலமான வெற்றியைப் பெறும் என்கிற கணிப்புகள், தமிழ்நாடு, ஒடிசா, கேரளா, ஆந்திரா, தெலங்கானா போன்ற இந்தி பேசாத மாநிலங்களில் வேறு விதமான கணிப்புகளை வெளிப்படுத்துகின்றன. மேற்குவங்கத்தில் திரிணாமுலுக்கும் பா.ஜ.க.வுக்கும் நெருக்கமான போட்டி இருப்பதாகக் காட்டப்பட்டுள்ளது.

லோக்கல் வேட்பாளர், மாநிலத்தில் உள்ள பிரச்சினை எல்லாவற்றையும் பின்தள்ளி மோடியின் இமேஜை முன்வைத்தே கணிப்புகள் வெளியாகியுள்ளன. உ.பி.யில் அமைந் துள்ள அகிலேஷ்+மாயாவதி கூட்டணி, பீகாரில் ராஷ்ட்ரிய ஜனதாதளம்+ காங்கிரஸ் கூட்டணி இவற்றின் தாக்கம் எப்படி என்பதைத் தேர்தல் முடிவுகள்தான் காட்ட வேண்டும். சமீபத்தில் நடந்த சட்டமன்றத் தேர்தல்களில் காங்கிரஸ் வென்ற ராஜஸ் தான், மத்தியபிரதேசம் உள்ளிட்ட மாநிலங்களிலும் பா.ஜ.க. முழுமையாக வெல் லும் என்கிற கணிப்புகளின் தன்மையும் கவனிக்கத் தக்கவை. இதன் மூலம் நெருக்கமான-கடுமையான போட்டிகள் உள்ள பகுதிகளில் வாக்கு எண்ணிக்கை வரை பா.ஜ.க. கவனம் செலுத்தி, எப்படியாவது ஆட்சியைத் தக்க வைக்க விரும்புகிறது'' என்றார் விளக்கமாக.

மக்களின் தீர்ப்பை மாற்றி எழுதுவதற்கு அதிகாரத்தில் உள்ளவர்கள் திட்டமிடுவதாக தி.மு.க. தலைவர் மு.க.ஸ்டாலின் தனது கட்சியின் கவுண்ட்டிங் ஏஜெண்ட்டுகளை கவனப்படுத்தி அறிக்கை வெளியிட்டுள்ள நிலையில், தேர்தல் ஆணையத்தின் ஒத்துழைப்பின்றி இது சாத்தியமா என ஓய்வு பெற்ற அதிகாரி ஒருவரிடம் கேட்டோம்.  மதுரை ஓட்டு எண்ணும் அறைக்கு சீல் வைக்காமல் உள்ளே நுழைந்த சம்பவம், தேனியில் புது ஓட்டு மெஷின்களைக் கொண்டு வந்தது ஆகியவை தேர்தல் ஆணையத்தின் மீது சந்தேகத்தை அதிகரிக்கச் செய்துள்ளது.

கருத்துக்கணிப்புகள் மூலம் எதிர்கட்சிகளை பதட்டமடைய வைத்து, அவர்களை திசைதிருப்பி, வாக்குப்பதிவு இயந்திரங்கள் மூலம் மோசடியான வெற்றியை அடைய பா.ஜ.க. திட்டமிடுகிறது என உடனடியாக எச்சரித்தார் மம்தா. எனினும், இயந்திரத்தில் பதிவான வாக்குகளை மாற்ற முடியாது. ஆளுந்தரப்புக்கு ஆதரவாக புது ஓட்டு மெஷினில் அதிக வாக்குகளைப் பதிவு செய்து, பழைய மெஷினுக்குப் பதில் அதை வைப்பது என்பதும் அத்தனை எளிதானதல்ல.

அதனால், கடும் போட்டி நிலவும் தொகுதிகளில், குறைந்த வாக்கு வித்தியாசம் நிலவினால், அங்கே தேர்தல் அதிகாரிகள் துணையுடன் மோசடி செய்ய முடியும். 2016 சட்டமன்றத் தேர்தலில் பகல் 11 மணிக்கு மேல் பல தொகுதிகளில் அ.தி. மு.க. இதனைக் கடைப்பிடித்து ஆட்சியைத் தக்க வைத்தது. அதற்கு தேர்தல் ஆணையமும் ஒத்துழைத்தது. அப்போது மோடியும் ஜெ.வை ஆதரித்து வாழ்த்தினார். இப்போது மோடி அதே ஃபார்மு லாவைக் கையா ளலாம்'' என்றார்.

தேர்தல் ஆணையத்தின் ஒத்துழைப்பு மூலம், கடும் போட்டி நிலவும் தொகுதிகளில் பா.ஜ.க.வின் வெற்றியை அறிவிக்கச் செய்வது, மாநிலங்களில் உள்ள உதிரிக்கட்சிகள் முன்னணி பெறும் இடங்களைத் தங்களுக்கு சாதகம் ஆக்குவது அல்லது அவர்களை விலை பேசுவது, காங்கிரஸ் தலைமையில் ஒன்றி ணையும் கட்சிகளின் வியூகங்களை முறியடிப்பது, அதற்கேற்ப கருத்துக் கணிப்புகளைப் பயன்படுத்துவது உள்ளிட்ட கோல்மால்களுக்கு மோடி டீம் ரெடி யாகியுள்ளது அம்பலமாகி யிருக்கிறது. கணிப்புகளுக்கு மாறான முடிவுகள் வெளியானால், இந்த கோல்மால்களும் மக்கள் முன் அம்பலமாகும் என்கி றார்கள் அரசியல் பார்வையாளர்கள்.


ஏழாயிரம் ஏக்கர் நிலங்கள் படையினர் வசம்

கொழும்பு,

முல்லைத்தீவு மாவட்டத்தில் படையினர் வசமிருந்த 10 ஆயிரம் ஏக்கர் நிலங்களில் இதுவரை 3,000  ஏக்கர் நிலங்கள் மட்டுமே விடுவிக்கப்பட்டிருப்பதாக மாவட்டச் செயலகம் அதிர்ச்சி தகவலை வெளியிட்டுள்ளது. முல்லைத்தீவு மாவட்டத்தில் பூர்வீகமாக வாழ்ந்த சொந்த நிலங்களில் இருந்து 1983ஆம் ஆண்டிற்குப் பிறகு ஏற்பட்ட வன்முறைகளால் தமிழர்கள்  வெளியேற்றப்பட்டனர்.

போர் நிறைவடைந்து மக்கள் மீண்டும் குடியேற அனுமதிக்கப்பட்டு ஒன்பது ஆண்டுகள் நிறைவடைந்தும் தமிழ் மக்களுக்குச் சொந்தமான பூர்வீக நில ங்கள் பல இதுவரை விடுவிக்கப்படவில்லை.

இந்த மாவட்டத்தில்  அபகரிக்கப்பட்ட நிலங்களை அரசு சார்ந்த நிறுவனங்களே ஆக்கிரமித்து  வருகின்றன. முல்லைத்தீவு மாவட்டத்தின் வெலிஓயா தவிர்த்து இதர ஐந்து மாவட்டத்தில் உள்ள ஏழாயிரம் ஏக்கர் நிலங்கள் ராணுவப் படையினரால் ஆக்கிரமிக்கப்பட்டுள்ளன. எனினும் 3 ஆயிரம் ஏக்கர் நிலங்கள் மட்டுமே தமிழ் மக்களிடம் ஒப்படைக்கப்பட்டுள்ளது. இந்நிலையில் எஞ்சிய 7 ஆயிரம் ஏக்கர் நிலங்கள் ராணுவப் படையினர் கட்டுப்பாட்டி லிருந்து வருவதாக  மாவட்டச் செயலகம் அதிர்ச்சி தகவலை வெளியிட்டுள்ளது.


கருணாநிதிக்கு ‘இசட்’ பிரிவு பாதுகாப்பை நீக்க முடிவு!

தி.மு.க தலைவர் உள்ளிட்ட சில தேசியத் தலைவர்களுக்கு வழங்கப்பட்டுவரும் ‘இசட்’ பிரிவு பாதுகாப்பை நீக்க, மத்திய அமைச்சகம் முடிவுசெய்துள்ள தாகக் கூறப்படுகிறது.

பாதுகாப்பு மேம்பாட்டுக் குழு, இந்தியாவின் முக்கிய அரசியல் தலைவர்களான தி.மு.க தலைவர் கருணாநிதி, ராஷ்ட்ரிய ஜனதா தள கட்சியைச் சேர்ந்த லாலு பிரசாத் யாதவ், உத்தரப்பிரதேசத்தின் முன்னாள் முதல்வர் அகிலேஷ் யாதவ் ஆகியோருக்கு வழங்கப்பட்டுவந்த ‘இசட்’ பிரிவு பாதுக்காப்பை நீக்கு மாறு, மத்திய அமைச்சகத்துக்குப் பரிந்துரைசெய்துள்ளது.

இந்தப் பரிந்துரையை மத்திய உள்துறை அமைச்சர் ராஜ்நாத் சிங் பரிசீலித்து இறுதி முடிவை அறிவிப்பார். தற்போதைய சூழலில், இந்த முக்கிய அரசியல் தலைவர்களுக்கான ‘இசட்’ பிரிவு பாதுகாப்பு ராஜ்நாத் சிங், அத்வானி உள்ளிட்ட 15 தலைவர்களுக்கு வழங்கப்பட்டு வருகிறது. இந்த ‘இசட்’ பிரிவு பாது காப்பில், ஒரு குண்டு துளைக்காத வாகனம், 40 பாதுகாவலர்கள் மற்றும் இரண்டு கூடுதல் பாதுகாப்பு வாகனங்கள் வழங்கப்படும். ஒவ்வோர் ஆண்டும் இந்தப் பாதுகாப்புப் பிரிவில் இருப்போருக்கான வசதிகள் பரிசீலிக்கப்பட்டு, மேம்படுத்தப்பட்டுவருகிறது.


பள்ளிகளில் பகடிவதையை தடுக்க புதிய சட்டம்

கோலாலம்பூர், பினாங்கைச் சேர்ந்த 18 வயது மாணவன் நவீன் அண்மையில் சித்ரவதை மரணத்திற்குள்ளான சம்பவம் உள்பட மலேசியர் களை பேரதிர்ச்சிக்கு உள்ளாக்கிய இரு பகடி வதை மரணங்கள் நடந்ததைத் தொடர்ந்து பள்ளிகளில் பகடி வதைக்கு எதிரான சட்டம் கொண்டு வரப்படுவதற்கு மக்கள் ஆதரவு பெருகி வருகிறது. பள்ளிகளில் பகடி வதைகளைத் தடுக்க ஆசிரியர்களுக்கு அதிகாரம் அளிப்பதோடு, அதனால் ஆசியர்களுக்கு ஏற்படும் மிரட்டல்கள், பகடிவதையால் பாதிக்கப்பட்ட மாணவர்களுக்கு ஏற்படும் மிரட்டல்கள் தடுப்பதற்கும் இந்த உத்தேசச் சட்டம் அவசியம் என்று மலாக்கா பெற்றோர் கல்வி நடவடிக்கைக் குழு கோரிக்கை விடுத்துள்ளது. பகடி வதைகளில் சம்பந்தப் பட்ட பிரச்சினைக்கு உரிய மாணவர்களைக் கண்டிக்கும் போது, அவர்கள் ஆசிரியர்களின் வாகனங் களைச் சேதப்படுத்துவது, அவர் களின் வீடுகள் மீது கல் லெறிவது, அவர்களின் குழந்தை களை மிரட்டுவது, தொலைபேசி மிரட்டல் தொல்லைகள் ஆகிய பாதிப் புகளுக்கு இலக்காவதால் ஆசிரியர்கள் அவற்றிருந்து பாதுகாக்கப் படவேண்டும் என்று அந்த அமைப்பு வலியுறுத்தியது. பிரிட்டனில் பள்ளிகளில் இத்தகைய பகடி வதைகள் இடம்பெறுவதைத் தடுக்கும் சட்டம் இருப்பதை போல மலேசியாவிலும் சட்டம் கொண்டுவரப் படவேண்டும் என்று ஜசெகவைச் சேர்ந்த நாடாளுமன்ற உறுப்பினர்க ளான கஸ்தூரி பட்டு, ராம்கர்ப் பால் சிங், ஸ்டிபன் சிம் ஆகி யோர் கோரிக்கை விடுத்திருந் தனர் என்பது குறிப்பிடத்தக்கது.


நிறைவேறாத  ஆசைகளோடு இருக்கிறார் ஸ்டாலின்- அமைச்சர் ஜெயக்குமார்

சென்னையில் செய்தியாளர்களை சந்தித்த அமைச்சர் ஜெயக்குமார் பேசுகையில்,2021 சட்டமன்ற தேர்தலில் கண்டிப்பாக மீண்டும் ஆட்சியை பிடிப்போம். திமுக தலைவர் ஸ்டாலின் குறுக்கு வழியில் ஆட்சியை பிடிக்க வேண்டும் அல்லது இந்த ஆட்சியே இல்லமால் சட்டமன்ற தேர்தல் நடக்க வேண்டும் என அவசரம் காட்டுகிறார். இப்படி நிறைவேறாத ஆசைகள்தான் திமுக தலைவர் ஸ்டாலினுக்கு இருக்கிறது.

அவர் தேர்தலை விரும்பினாலும் அவரது கட்சி எம்.எல்.ஏக்கள் விரும்பமாட்டார்கள். ஏனெனில் எம்.எல்.ஏ பதவியை பெற்ற எவரும் தனது கடமையை 5 ஆண்டுகள் முழுமையாக முடிக்க வேண்டும் என்றுதான் நினைப்பார்கள்.

இறந்தவர்களை வைத்து அரசியல் செய்வது இப்போது பேஷன் ஆகிவிட்டது. வேறு எதுவும் கிடைக்காததால் இப்படி ஒரு குற்றசாட்டை சுமத்தி வரு கிறார்கள். இன்னும் தேர்தல் நெருங்க நெருங்க திகில் சீன்ஸ்,த்ரில் சீன்ஸ் எல்லாம் வரும். இதைப்போல் பல கைவந்த கலைகளை  எதிர்க்கட்சியினர் வைத்துள்ளனர் என்றார்.


தண்டனையிலிருந்து விடுதலையான முன்னாள் பிரதமர்...

ஊழல் வழக்கில் கைது செய்யப்பட்ட முன்னாள் பாகிஸ்தான் அதிபர்  நவாஸ் செரிபின் தண்டனையை இஸ்லாமாபாத் உயர்நீதிமன்றம் நிறுத்தி வைத்து ள்ளது. அவருடன் கைது செய்யப்பட்ட அவருடைய மகள் மரியத்தின் தண்டனையும் நிறுத்திவைக்கப்பட்டுள்ளது.

ஊழல் பணத்தில் லண்டனில் சொத்துக்களை வாங்கியுள்ளார் என்று இவரது மீதும் மற்றும் அவரின் குடும்பத்தார்களின் மீதும் குற்றச்சாட்டு வந்தது. அதனை தொடர்ந்து நவாஸ் செரிப்பின் பிரதமர் பதவி பறிபோனது. பின்னர், வழக்கு தொடரப்பட்டது. இறுதியில், நவாஸ் செரிப்புக்கு 11 ஆண்டுகள் சிறை தண்டனையும், அவரின் மகளுக்கு 8 ஆண்டுகள் சிறை தண்டனையும், நவாஸின் மருமகனுக்கு ஒராண்டு சிறை தண்டனையும் வழங்கப்பட்டது குறிப்பிடத்தக்கது.

கடந்த வாரம் நவாஸின் மனைவி காலமானதற்காக பரோலில் விடுவிக்கப்பட்டார். இந்நிலையில், இன்று இஸ்லாமாபாத் உயர்நீதிமன்றம் இவர்களின் தண்டனையை நிறுத்திவைத்து, விடுதலை செய்துள்ளது.


பணத்தை எடுக்க முயன்றபோது ஒத்துழைக்க மறுத்த ATM!

வங்கியிலுள்ள பணப் பட்டுவாடா இயந்திரத்தில் பணத்தை எடுப்பதில் பலமுறை ஏமாற்றம் அடைந்த ஆடவர் சினத்தில் இரு பட்டுவாடா இயந்திரங்களை அடித்து உடைத்த சம்பவம் இங்கு பெரும் பரபரப்பை ஏற்படுத்தியுள்ளது.இச்சம்பவம் லிந்தாங் அங்சானா பண்டார் பாருவிலுள்ள வங்கியில் நிகழ்ந்துள்ளது. சம்பந்தப்பட்ட ஆடவர் நீல நிறச் சட்டையும் அரைக்கால் சட்டையும் அணிந்திருந்துள்ளார். அவர் அங்கிருந்து இரு பட்டுவாடா இயந்திரத்திலும் பணத்தை எடுக்க முயற்சி செய்துள்ளார். பணம் வெளிவராத பட்சத்தில் அவர் கொண்டு வந்த தலைக் கவசத்தைக் கொண்டு பட்டுவாடா இயந்திரங்களை அடித்து உடைத்துள்ளார். இந்த காட்சிகள் அனைத்தும் அங்கிருந்த ரகசிய கேமராவில் பதிவாகியுள்ளது. இந்த விவகாரம் தொடர்பில் போலீஸ் விசாரணை மேற்கொள்ளப்பட்டு வருவதாக போலீஸ் பேச்சாளர் தெரிவித்தார்.


மர்ப நபர் துப்பாக்கிச் சூடு- இந்தியர் பலி

வாஷிங்டன்,

அமெரிக்காவின் புளோரிடா மாநிலத்தில் மர்ம நபர் நடத்திய துப்பாக்கிச் சூட்டில் இந்தியர் ஒருவர் பலியானார்.அமெரிக்காவின் புளோரிடா மாநிலத்திலுள்ள சூப்பர் மார்க்கெட்டில் முகமூடி அணிந்த மர்ம நபர் திடீரென உள்ளே நுழைந்தார். கடையில் மேலாளர் கோவர்தன் ரெட்டி (வயது 48) மட்டும் இருந்துள்ளார். அவரை மர்ம நபர் சரமாரியாக துப்பாக்கியால் சுட்டுவிட்டு அங்கிருந்து தப்பிச் சென்றுவிட்டான். இந்த தாக்குதலில் கோவர்தன் சம்பவ இடத்திலேயே உயிரிழந்தார்.

இந்த துப்பாக்கிச் சூட்டில் ஈடுபட்ட நபர் கொள்ளைக் கும்பலைச் சேர்ந்தவராக இருக்கலாம் என முதலில் சந்தேகிக்கப்பட்டது. ஆனால், சூப்பர் மார்க்கெட்டில் இருந்து பணத்தையோ, விலை உயர்ந்த பொருட்களையோ திருடிச் செல்லவில்லை. எனவே, வேறு காரணமாக இருக்கலாம் என கூறப்படுகிறது. இந்த துப்பாக்கிச் சூடு நடத்தப்பட்டதற்கான காரணம் குறித்து போலீசார் தீவிர விசாரணையில் ஈடுபட்டு வருகின்றனர்.


தெற்கு ஆப்கானிஸ்தான் வங்கி முன் வெடிகுண்டு வெடித்ததில் 29 பேர் பலி

காபூல் ஆப்கானிஸ்தான் ஹெல்மாண்ட் மாகாண கவர்னரின் செய்தி தொடர்பாளர் கூறுகையில் " நியூ காபூல் வங்கி முன் நடந்த தாக்குதலில் 50க்கும் மேற் பட்டோர் காயம் அடந்தனர் 29 பேர் பலி ஆகியுள்ளனர் " இவ்வாறு அவர் தெரிவித்தார். இந்த தாக்குதலில் பாதிக்கப்பட்டவர்களில் சிலர் ராணுவத்தினர், குடி மக்கள், போலீஸ் அதிகாரிகள் ஆகும். இந்த தாக்குதலுக்கு இதுவரை எந்த ஒரு பயங்கரவாத இயக்கமும் பொறுப்பு ஏற்கவில்லை. எனினும் இதே வங்கி தலிபான், ஐ.எஸ். போன்ற பயங்கரவாத இயக்கத்தினால் தாக்க திட்டமிட்டப்பட்டது குறிப்பிடத்தக்கது.


பரோலில் பேரறிவாளன் விடுவிக்கப்படுவாரா? சட்டப்பேரவையில் முதல்வர் பதில்

முன்னாள் பிரதமர் ராஜீவ் காந்தி படுகொலை வழக்கில் சிறையில் உள்ள பேரறிவாளன், பரோலில் விடுவிக்கப்படுவாரா என்று, தி.மு.க. எம்எல்ஏ., அன்பழகனின் கேள்விக்கு, முதல்வர் பழனிசாமி பதில் அளித்துள்ளார். தமிழக சட்டப்பேரவையில் இன்று, காவல்துறை மற்றும் தீயணைப்பு, மீட்புப்பணித்துறை மானியக் கோரிக்கை மீதான விவாதம் நடைபெற்றது. அப் போது, தி.மு.க உறுப்பினர் ஜெ.அன்பழகன், எம்.ஜி.ஆர். நூற்றாண்டு விழாவை முன்னிட்டு கைதிகளை விடுவிக்க நடவடிக்கை எடுக்கப்படுமா என கேள்வி எழுப்பினார். அதற்கு பதில் அளித்த முதல்வர் பழனிசாமி, 10 ஆண்டுகளுக்கும் மேல் சிறையில் உள்ள கைதிகளை விடுவிப்பதுகுறித்து தலைமை வழக்கறிஞரின் ஆலோசனை பெற்று நடவடிக்கை எடுக்கப்படும் என்றும், பேரறிவாளனை பரோலில் விடுவிப்பதுகுறித்து அரசின் பரிசீலனையில் உள்ளது என்றும் தெரிவித்தார். இதைத் தெடர்ந்து, காவல்துறையில் 54 அறிவிப்புகளை முதல்வர் வெளியிட்டுப் பேசுகையில், "சென்னை நகரில் போக்குவரத்து விதிகளை மீறு வோரைத் தண்டிக்க ரூ.6.42 கோடியில் மின்ரசீது முறை அமல்படுத்தப்படும். 100 காவல் நிலைங்களில் ரூ.2.50 கோடியில் கண்காணிப்பு கேமராக்கள் பொருத்தப்படும். ரூ.50 லட்சம் செலவில் கையடக்க ஜாமர் சாதனம் வாங்கப்படும். ரூ.35 லட்சம் செலவில் வெடிகுண்டு கண்டுபிடிக்கும் 2 கருவிகள் வாங்கப்படும். ரூ.19 லட்சம் செலவில், அதிரடிப்படை வீரர்களுக்கான குண்டு துளைக்காத 2 பொதியுறைகள் வாங்கப்படும். தமிழ்நாடு காவல் துறையினருக்காக சைபர் அரங்கம் ரூ.3.71 கோடியில் உருவாக்கப்படும். 100 காவல் நிலையங்களில், ரூ.2.50 கோடியில் கண்காணிப்பு கேமராக்கள் பொருத்தப்படும். பெட்ரோலியப் பொருள்களைப் பகுப்பாய்வு செய்வதற்கான கருவி, ரூ.50 லட்சத்தில் வாங்கப்படும். வீரதீரச் செயலுக்காக பதக்கம் பெறும் காவலர்களுக்கான பணப்படி ரூ.300-லிருந்து ரூ.900 ஆக உயர்த்தப்படும். காவலர் பதக்கம் பெற்றவர்களுக்கான மாதாந்திர பதக்கப்படி, ரூ.200-லிருந்து ரூ.300 ஆக உயர்த்தப்படும். காவலர்களின் மெச்சத்தக்க பணிக்காக வழங்கப்படும் வெகுமதியுடன் கூடிய ரொக்கத்தொகை அதிகரிக்கப்படும். ரொக்கத்தொகை டிஎஸ்பி-க்கு ரூ.10 ஆயிரத்திலிருந்து ரூ.15 ஆயிரமாக உயர்த்தப்படும். சார்பு ஆய்வாளர் முதல், காவல் ஆய்வாளருக்கான தொகை ரூ.6 ஆயிரத்திலிருந்து ரூ.10 ஆயிரமாக உயர்த்தப்படும். 2-ம் நிலைக் காவலர் முதல், தலைமைக் காவலருக்கான தொகை ரூ.4 ஆயிரத்திலிருந்து ரூ.5 ஆயிரமாக அதிகரிக்கப்படும். தொழில்நுட்ப சிறப்புச்சேவையில் சிறந்து விளங்கும் காவலர்களுக்கான பரிசுத்தொகையும் உயர்த்தப்படுகிறது. இனம் 1ல் உள்ளோர் ரூ.2 ஆயிரத்திலிருந்து ரூ.4 ஆயிரமும், இனம் 2ல் உள்ளோர் ரூ.3 ஆயிரத்திலிருந்து ரூ.6 ஆயிரமாக உயர்த்தப்படும். இனம் 3ல் உள்ளவர் களுக்கு ரூ.5 ஆயிரத்திலிருந்து ரூ.10 ஆயிரமாக உயர்த்தப்படும்" என்று தெரிவித்தார்.


வெனிசுலா அதிபர் எனது குடும்பத்தை மிரட்டுகிறார்   எதிர்க்கட்சி தலைவர் குற்றச்சாட்டு

கராக்கஸ்,

வெனிசுலாவின் அதிபர் தனது குடும்பத்தை மிரட்டுவதாக அந்நாட்டு எதிர்க்கட்சி தலைவர் குற்றம் சாட்டி யுள்ளார். வெனிசுலாவில் அதிபர் நிகோலஸ் மதுரோவை பதவி விலக வலியுறுத்தி மக்கள் போராட்டத்தில் குதித்த வேளையில் நாடாளுமன்ற சபாநாயகரும் எதிர்க்கட்சி தலைவருமான ஜூவான் குவைடோ தன்னை அந்நாட்டின் இடைக்கால அதிபராக அறிவித்துக் கொண்டார். அவருக்கு அமெரிக்கா, கனடா ஆஸ்திரேலியா போன்ற நாடுகள் ஆதரவு தெரிவித்தன.

ஆனால் ஜூவான் குவைடோவின் முடிவை ஏற்க மறுத்த நிகோலஸ் மதுரோ அவருக்கு நெருக்கடி கொடுத்து வருகிறார். ஜூவான் குவைடோ வெனிசூலாவை விட்டு வெளியேற அந்நாட்டு உச்ச நீதிமன்றம் தடை விதித்தது. மேலும் அவரது சொத்துகளையும் முடக்கியது.

இந்த நிலையில், தன்னை பயமுறுத்துவதற்காக அதிபர் நிகோலஸ் மதுரோ தனது குடும்பத்தை மிரட்டுவதாக ஜூவான் குவைடோ குற்றம் சாட்டினார்.

இது குறித்து அவர் கூறுகையில் பாதுகாப்பு படை வீரர்கள் எனது வீட்டுக்குள் அத்துமீறி நுழைந்து எனது மனை வியிடம் விசாரணை நடத்துவதாக கூறி அவருக்கு மிரட்டல் விடுத்தனர். நிகோலஸ் மதுரோ சர்வாதிகார ரீதியில் என்னையும் எனது குடும்பத்தையும் அச்சுறுத்துகிறார் என தெரிவித்தார்.


வெ.800,000 மோசடி!  ஜாஹிட்டிடம் இன்று விசாரணை!

கோலாலம்பூர்,

தமது மனைவி மற்றும் தமக்குரிய கடன்பற்று அட்டைகளுக்கான கட்டணமாக 800,000 வெள்ளியை ஓர் அறவாரியத்தின் பணத் திலிருந்து செலுத்தி யதற்காக முன்னாள் துணைப் பிரதமர் டத்தோ ஸ்ரீ ஜாஹிட் ஹமிடி இன்று ஊழல் தடுப்பு ஆணையத்தால் விசாரிக்கப்படுகிறார். இன்று காலை 10.00 மணிக்கு அவர் எம்.ஏ.சி.சி. தலைமையகம் வர பணிக்கப்பட்டிருப்பதை அதன் தலைமையகம் உறுதிப்படுத்தியது. இரண்டு முக்கியமான விவகாரங்கள் தொட்டு அவரிடம் விசாரணை நடத்தப்படவுள்ளது.

Read More: Malaysia Nanban Tamil Daily on 2.7.2018


உலகத் துப்பாக்கிச் சுடும் போட்டியில் பெருந்துறை மாணவி!

ஈரோடு மாவட்டம், பெருந்துறையைச் சேர்ந்த 19 வயது பெண், இந்தியாவின் சார்பாக உலகத் துப்பாக்கிச் சுடும் போட்டிக்குத் தேர்வாகியிருப்பது தமிழகத் துக்கே பெரும் மகிழ்ச்சியை ஏற்படுத்தியிருக்கிறது. பெருந்துறையை அடுத்த காஞ்சிக்கோவிலைச் சேர்ந்தவர் நிவேதா. இவர் பெருந்துறை கொங்கு இன்ஜினீயரிங் கல்லூரியில் கம்ப்யூட்டர் சயின்ஸ் இறுதி ஆண்டு படித்துக்கொண்டிருக்கிறார். துப்பாக்கிச் சுடுவதில் ஆர்வம் உடைய இவர், தன்னுடைய 12வது வயதில் கோவை ரைபிள் கிளப் உறுப்பினர் ஆனார். அன்று முதல் பயிற்சிகளை மேற்கொண்டு வருகிறார். கடந்த 2010 முதல் ஏர் பிஸ்டல், ஸ்போர்ட்ஸ் பிஸ்டல், ஷாட் கன் போன்ற பிரிவுகளில் மாநில மற்றும் தேசிய அளவில் நடைபெறும் போட்டிகளில் கலந்து கொண்டு 50-க்கும் மேற்பட்ட பதக்கங்களை வாங்கிக் குவித்துள்ளார். கடந்த 2015-ல் கேரள மாநிலம் திருச்சூரில் நடைபெற்ற தேசிய துப்பாக்கிச்சுடும் போட்டியில் கலந்துகொண்டு தங்கமும் வெண்கலமும் பெற்றுள்ளார். இதுவரை தேசிய அளவில் 6 தங்கமும் 4 வெள்ளியும் 4 வெண்கலமும் பெற்றுள்ளார். சர்வதேச துப்பாக்கிச் சுடுதல் கூட்டமைப்பு (ஐ.எஸ்.எஸ்.எஃப்) சார் பில் வரும் ஆகஸ்ட் மாதம் 15 முதல் 22-ம் தேதி வரை இத்தாலியில் ப்ரபெட்டோ நகரில் உலகக் கோப்பை போட்டி நடக்கிறது. அதையடுத்து ஆகஸ்ட் 30 முதல் செப்டம்பர் 11 வரை ரஷ்யாவின் மாஸ்கோ நகரில் உலக சாம்பியன்ஷிப் போட்டி நடக்கிறது. இதற்கான தேர்வு கடந்த மாதம் டெல்லியில் நடைபெற்றது. அதில் பெருந்துறையைச் சேர்ந்த நிவேதா வெற்றிபெற்று இந்தியாவின் சார்பில் உலகக் கோப்பை போட்டியில் கலந்து கொள்ள தேர்வாகி இருக்கிறார். புன்னகையோடு பேசும் நிவேதா, ''வரும் 2020 டோக்கியோவில் நடக்கும் ஒலிம்பிக் போட்டியில் இந்திய அணியில் கலந்துகொண்டு தங்கம் வெல்ல வேண்டும் என்பதே என் லட்சியம்'' என்கிறார்.


பொண்டான், ஒன்பது என்று அழைக்கும்போதே பாதி உயிர் போய்விடுகிறது!

கடந்த சில நாட்களுக்கு முன்பு குவாந்தானில் நிகழ்ந்த ஷமீராவின் படுகொலை திருநங்கையர் உட்பட பொது மக்களிடையே பரிதாப உணர்வலைகளை உருவாக்கியுள்ள நிலையில் குறிப்பிட்ட சில ஊடகங்கள் அவரை ‘பொண்டான்’ எனக் குறிப்பிட்டுள்ளது திருநங்கையர் சமூகத்தினரிடையே அதிருப்தியை ஏற்படுத்தி வருகின்றது. இப்படி ஆக வேண்டும் என நாங்கள் யாரும் ஆசைப்பட்டு ஆகிவிடுவதில்லை என்பதையும் எங்களைத் தவறாக அடையாளப்படுத்தும் வார்த்தைகளைக் கொண்டு அழைக்கும்போது நாங்கள் அனுபவிக்கும் வேதனையின் ஆழம் அதிகமானது என மலேசிய திருநங்கைச் சபையின் தலைவி ஹேமாபானு கோபிநாத் (32) தெரிவித்தார். ஒரு குழந்தை மாற்றுத் திறனாளிகளாகப் பிறந்தால் கூட மார் மீதும் தோள் மீதும் தூக்கி வளர்க்கும் பெற்றோர்கள், தங்களுக்குத் திருநங்கையர் பிள்ளைகளாகப் பிறந்தால் ஏற்றுக்கொள்ளாமல் குப்பைகளைத் தூக்கியெறிந்து விடுகிறார்களே, ஏன்? இப்படி சமூகத்தில் நாங்கள் தவறாக அடையாளப்படுத்துவதற்கு எங்களின் பெற்றோர்களும் ஒரு வகையில் கார ணம்தான். அரவணைக்க அவர்களிருந்தால் இந்தச் சமூகம் எங்களை எள்ளி நகையாடியிருக்காதே! ‘பொண்டான்’, ‘ஒன்பது’ போன்ற சொற்களினால் என் போன்ற திருநங்கையர் அனுபவிக்கும் வலிகளை நிச்சயம் மற்றவர்களால் உணர்ந்திருக்க முடியாது. அதனால், அவ்வளவு எளிதாக எங்களை அப்படி அழைக்கின்றனர். அண்மையில் படுகொலை செய்யப்பட்ட ஷமீராவைத் தைப்பூசத்தின்போது சந்தித்தேன். எவ்வளவு திட்டினாலும் அமைதியாக இருப்பாரே தவிர கோபப்படமாட்டார். அவ்வளவு மென்மையானவர். அவரையும் கொடூரமான முறையில் கொலை செய்ய சம்பந்தப்பட்டவர்களுக்கு மனம் வந்ததோ தெரியவில்லை. ஷமீராவின் படுகொலையில் நாங்கள் அனைவரும் அதிர்ச்சியில் உறைந்திருந்த சமயத்தில் குறிப்பிட்ட ஊடகம் ஒன்றும் அவரைப் பொண்டான் எனச் செய்தியில் குறிப்பிட்டுள்ளது எங்களுக்கு மனவேதனையை ஏற்படுத்தி உள்ளது. தமிழில் எங்களைத் திருநங்கையர் எனக் குறிப்பிடப்படுவது போல மலாய்மொழியிலும் சில சொற்கள் உள்ளன. அதிகபட்சமாகப் பெயர் சொல்லி அழைக்கப்படுவது வழக்கம். ‘பொண்டான்’ என்பது திருநங்கையர் களைத் தவறாக அடையாளப்படுத்தவும் எள்ளி நகையாடவுமே பயன்படுத்தப்படும் சொற்களில் ஒன்று எனவும் அவர் குறிப்பிட்டார். ஹேமபானு தன்னுடைய 13 வயதில் முழுவதுமாகப் பெண்ணாக மாறியுள்ளார். வீட்டில் ஏற்பட்ட பிரச்சினை காரணமாக அங்கிருந்து கோலாலம்பூருக்கு வந்தவர், பல இன்னல்களுக்கிடையேயும் சவால்களுக்கிடயேயும் நல்லுள்ளங்களின் துணையோடு இன்று வாழ்க்கையில் முன்னேறி உள்ளார். எழுத்தாளருமான அவர் தரையில் வாழும் தாமரை மற்றும் திருநங்கை விடியல் என்னும் நூல்களையும் எழுதியுள்ளார் என்பது குறிப்பிடத்தக்கது. இதனிடையே, திருநங்கையர்கள் தவறாக அடையாளம் காட்டப்படுவது பெரும்பாலும் அவர்களுக்கு ஆபத் தையே ஏற்படுத்துகிறது எனத் திருநங்கை நலன் காக்கும் அமைப்பின் போராளி நிஷா அயூப் தெரிவித்தார். குறிப்பிட்ட சிலரால், சமயங்களால், அதிகாரிகளால், ஊடகங்களால் திருநங்கையர் தவறாக அடையாளப்படுத் தப்படுகின்றனர். தவறாக அடையாளப்படுத்தப்படும் காரணத்தால் சொந்த நாட்டிலேயே பாதுகாப்பற்ற சூழ்நிலையில் வாழ்வதாகவே உணர்கிறோம். திருநங்கையர் சமூகத்தைத் தவறாக அடையாளம் காட்டுவது அவர்கள் மீதான மனிதத்தன்மையைக் குறைப்ப தாகவே உள்ளது. அவர்களைக் காயப்படுத்துவது நியாயமே என்ற கருத்தையும் பொதுமக்களிேடையே ஏற் படுத்துகிறது. இத்தகைய அபாயகரமான சூழலை எதிர்நோக்கி வருவதால் திருநங்கையர்களில் பெரும்பான்மையானோர் வீட்டை விட்டு தனியே வருவதில்லை. அதுமட்டுமின்றி, திருநங்கையர் மீதான தாக்குதல்கள் குறித்து காவல் துறையில் செய்யப்படும் புகார்கள் அலட்சியமாகவே கையாளப்படுகின்றன. சில புகார்களில் பாதிக்கப் பட்டவர்கள் திருநங்கையராக இருந்தாலும் கூட அவர்களே குற்றவாளியாக்கப்படுகிறார்கள். இதன் காரண மாகவே சில திருநங்கையர்கள் புகார் செய்வதற்கே அஞ்சுகின்றனர் என அவர் குறிப்பிட்டார். கடந்த 2015ஆம் ஆண்டில் தனக்கு ஏற்பட்ட தாக்குதல் குறித்து காவல்துறையில் புகார் செய்யப்பட்டபோது அலட்சியமாகத்தான் நடத்தப்பட்டதாகவும் வழக்கறிஞர் நண்பரை உடன் கொண்டு சென்ற பிறகே காவல்துறையினர் அதனை வழக்காகப் பதிவு செய்ததாக அவர் தெரிவித்தார். 2015ஆம் ஆண்டில் வேலை முடிந்து வீடு திரும்பிக் கொண்டிருந்த நிஷா இரு ஆடவர்களால் காயம் ஏற்படு மளவிற்கு இரும்பால் தாக்கப்பட்டுள்ளார்.


சிறுநீரக கோளாறினால் 30 லட்சம் மலேசியர்கள் பாதிப்பு!

தற்சமயம் 20 லட்சத்திலிருந்து 30 லட்சம் மலேசியர்கள் கடுமையான சிறுநீரக கோளாறினால் அவதிப்பட்டு வருகிறார்கள் என்று தெரிவிக்கப்பட்டுள்ளது. இந்த எண்ணிக்கை ஏறுமுகம் காணும் என்றும் எதிர்பார்க்கப் படுகிறது. இது ஒரு மௌன கொடிய நோய். ஒவ்வொரு 100 மலேசியர்களில் ஒன்பது பேர் இந்த சிறுநீரக நோயினால் பீடிக்கப்படுகின்றனர். நாள்பட்ட சிறுநீரக நோய் ஐந்து கட்டங்களைக் கொண்டுள்ளது. துவக்கக் கட்டத்தில் இதன் அறிகுறிகள் தெளிவாக தெரியாது. அநேக நோயாளிகள் 5 ஆவது கட்டத்தில் இருக்கிறார்கள். இது இறுதி கட்ட சிறுநீரக நோய். இதனை சிறுநீரக செயலிழப்பு என்றும் கூறுவார்கள். இவர்கள் உயிர் வாழ்வதற்கு சிறுநீரக சுத்திகரிப்பு தேவைப்படுகிறது. தற்சமயம் சிறுநீரக சுத்திகரிப்பு சிகிச்சை பெற்று வருபவர்களின் எண்ணிக்கை 40,000. இப்பிரச் சினைக்கு உருப்படியான பரிகாரம் காணப்படாவிட்டால் 2040 ஆண்டு வாக்கில் இதன் எண்ணிக்கை இரட்டிப்பாக ஆகலாம். இதன் எண்ணிக்கை ஒரு லட்சத்து ஆறாயிரத்து 249ஆக ஆகலாம். உலகத்தில் அதிகமாக சிறுநீரக சுத்திகரிப்பு சிகிச்சை பெறும் நாடு களில் மலேசியா ஏழாவது இடத்தில் இருக்கிறது. பல சிறுநீரக நோயாளிகளுக் கான உகந்த பரிகாரம் சிறுநீரக உறுப்பு மாற்றம். சிறுநீரக தானத்திற்காக 20,000 பேரில் பெரும்பாலோர் காத்திருக்கின்றனர். எனினும் சிறு நீரக தானம் செய்வோரின் எண்ணிக்கை குறைவு. அதிகமான சிறுநீரக மாற்று சிகிச்சை மேற்கொள்வதற்கான மருத்துவ பணியாளர்களின் எண்ணிக்கையினை அதிகப்படுத்த சுகாதார அமைச்சு திட்ட மிட்டுள்ளது என்று சுகாதார அமைச்சின் துணை தலைமை இயக்குனர் டாக்டர் ஜெயேந்திரன் சின்னதுரை தெரிவித்தார். நீண்ட கால அடிப்படையில் பார்த்தால் சிறுநீரக சுத்திகரிப்பு சிகிச்சையை விட சிறுநீரக மாற்று சிகிச்சை என்பது குறைந்த செலவினம் கொண்டதாக இருக்கும். சிறுநீரக மாற்று சிகிச்சை என்பது நாம் எதிர்நோக்கும் சவால் என்பதால் சிறுநீரக மாற்றத்தை மேற் கொள்வதற்கு அதிகமான நிபுணர்கள் தேவைப்படுகிறார் கள். சிறுநீரக மாற்றம் என்ற சிகிச்சையினை மேற்கொள்வதில் பல நிபுணர்களுக்கு பயிற்சியளிக்கும் வகையில் சுகாதார அமைச்சு உள்நாட்டு மற்றும் வெளி நாட்டு நிபுணர்களின் உதவியினை நாடும். சிறுநீரக தானம் என்பது மனித குலம் வழங்கும் உன்னத பரிசு. மலேசியர்களில் ஒரு விழுக்காட்டினர் மட்டுமே இவ்வித தானம் செய்கிறார்கள் என்று டாக்டர் ஜெயேந்திரன் சின்னதுரை தெரிவித்தார். குடும்பத்தில் உள்ள ஒருவர் மற்றொரு குடும்ப உறுப்பினர்களுக்கு சிறுநீரக தானம் செய்கிறார். எனினும் வெளியே ஒருவர் தானம் செய்யும் சிறு நீரக மானது அந்த நோயாளிக்கு ஒத்து வருமா என்பதும் ஒரு பிரச்சினையாக இருக்கிறது. ஒரு சிறுநீரக சுத்திகரிப்பு சாதனத்தின் விலை 19,000 வெள்ளி. இது குறித்து பிரதமர் தமது பட்ஜெட் உரையில் அறிவிப்பு செய்தார். தற்சமயம் வீட்டில் ஆயிரம் நோயாளிகள் இதனை பயன்படுத்தி நன்மையடைந்து வருகி றார்கள். நாள்பட்ட சிறுநீரக நோயினால் பாதிக்கப்படுபவர்களின் எண்ணிக்கை பெருகி வருகிறது என டாக்டர் லில்லி முஷா ஆர் தெரிவித்தார். மலேசியர்கள் மத் தியில் இது குறித்து போதிய விழிப்புணர்வு இல்லை. பலர் வழக்கமான மருத்துவ பரிசோதனை செய்து கொள்வதில்லை என்றும் அவர் கூறினார்.


பேச மறுத்ததால் கல்லூரி மாணவியின் கழுத்தை அறுத்த என்ஜினியர்

சிதம்பரம்,

சிதம்பரம் அண்ணாமலை பல்கலைகழகத்தில் ஆயிரத்துக்கும் மேற்பட்ட மாணவ-மாணவிகள் படித்து வருகிறார்கள். வெளியூரைச் சேர்ந்த மாணவ-மாணவிகள் அங்குள்ள விடுதிகளில் தங்கி படித்து வருகிறார்கள். வேலூர் மாவட்டம் கதம்பம் பட்டி பகுதியைச் சேர்ந்த மாணவி லாவண்யா முதுகலை விவசாயம் படித்து வந்தார். அங்குள்ள தாமரை விடுதியில் தங்கியிருந்தார்.

இன்று காலை 10 மணி அளவில்  விடுதியில் இருந்து மாணவி லாவண்யா வெளியே வந்தார். அப்போது அங்கு வந்த வாலிபர் ஒருவர் திடீரென்று லாவண்யாவின் கழுத்தை கத்தியால் அறுத்தார். உடனே மாணவி கூச்சல்போட்டு அலறியதால் அந்த வாலிபர் அங்கிருந்து தப்பி ஓடினார். உடனே அங்கு நின்றவர்கள் அவரை பிடித்து அண்ணாமலை நகர் போலீசில் ஒப்படைத்தனர்.

இதற்கிடையே கழுத்து அறுக்கப்பட்ட மாணவி லாவண்யா ரத்தவெள்ளத்தில் கீழே சாய்ந்தார். உடனே மற்ற மாணவிகள் அவரை மீட்டு சிதம்பரம் மருத்துவ கல்லாரி ஆஸ்பத்திரிக்கு கொண்டு சென்றனர். அங்கு அவருக்கு தீவிர சிகிச்சை அளிக்கப்படுகிறது.

பிடிபட்ட வாலிபரிடம் போலீசார் விசாரணை நடத்தினர். அப்போது அதில் அந்த வாலிபர் வேலூர் மாவட்டம் கதம்பம் பட்டியைச் சேர்ந்த நவீன் என்பது தெரியவந்தது. என்ஜினீயரிங் பட்டதாரியான அவர் சென்னையில் தனியார் நிறுவனத்தில் வேலைபார்த்து வருகிறார். லாவண்யாவும், நவீனும் ஒரே ஊரை சேர்ந்தவர்கள் ஆவார்கள். லாவண்யாவை அவர் கடந்த 3 ஆண்டுகளாக ஒருதலையாக காதலித்து வந்தார். அவரது காதலை லாவண்யா ஏற்கவில்லை.

இதனால் ஆத்திரமடைந்த நவீன் இன்று காலை லாவண்யாவை கழுத்தை அறுத்து கொலை செய்ய முயன்றது தெரியவந்தது. தொடர்ந்து போலீசார் விசாரணை நடத்தி வருகிறார்கள்.


மலேசிய மக்களின் ஒத்துழைப்புடன் 5G பிரத்தியேக சேவையுடன் செல்கோம் டிஜி

பெட்டாலிங் ஜெயா, 15 செப்டம்பர் 2023
60 ஆண்டு மலேசிய தினக் கொண்டாட்டத்தை முன்னிட்டு செல்கோம் டிஜி பெர்ஹாட் பெருமையுடன் மலேசிய தின விளம்பரத்தை படைக்கிறது. மலேசிய மக்களின் ஒத்துழைப்புடன் இது தோற்றுவிக்கப்பட்டுள்ளது. மலேசியாவில் உள்ள பல இன மக்களின் பண்பாட்டினையும் பாரம்பரியத்தையும் இது பறைசாற்றுகிறது. வாடிக்கையாளர்களுக்கு பிரத்தியேக சேவை ஊக்குவிப்புகளை வழங்குகிறது. விரிவான மற்றும் மிகத் துரிதமான அலைவரிசையில் 5G இணைப்பு பயனை அனுபவிக்க வகை செய்கிறது.

Peranti மற்றும்  Home Wifi என்ற ஏற்பாட்டின் மூலம் மேற்கண்ட அனுகூலங்களை வழங்கப்படுகிறது. இதில் பெரும் சிக்கன நடவடிக்கையும் அடங்கியுள்ளது.  இவ்வாண்டு தேசிய தினத்தின் கருப்பொருள் மலேசிய  மடானி - ஒருமைப்பாட்டினை பேணுவோம் - நம்பிக்கையினை நிறைவேற்றுவோம் - ஒருமைப்பாட்டு உணர்வால் உருவாக்கப்பட்ட விளம்பரம் இது. ஒரு புகைப்படத்தின் வாயிலாக மலேசியா மீது மலேசிய மக்கள் தங்களின் அன்பினையும் நேசத்தையும் பறைசாற்றும் வண்ணம் இந்த தேசிய தினக் கொண்டாட்டம். மலேசிய மக்களை ஒன்று திரட்டியுள்ளது.

வாடிக்கையாளர்களுடன்  பொருள் பொதிந்த உறவினை உருவாக்கும் முக்கியத்துவத்தில் செல்கோம் டிஜி நம்பிக்கை கொண்டுள்ளது. மலேசிய தின விளம்பரத்தை உருவாக்கும் வண்ணம் மலேசியர்கள் தங்கள் நேசிக்கும் நாட்டை பற்றிய புகைப்படங்களை பகிர்ந்து கொண்டு இந்நடவடிக்கையில் பங்கேற்குமாறு மக்களுக்கு செல்கோம் டிஜி அழைப்பு விடுத்திருந்தது. பெற்றுக் கொள்ளப்பட்ட நூற்றுக்கணக்கான புகைப்படங்களிலிருந்து 250 புகைப்படங்கள் விளம்பரத்தை தோற்றுவிப்பதற்காக தேர்வு செய்யப்பட்டது.

ஒன்றுபட்டு இருந்தால் வலிமை என்ற செல்கோம் டிஜியின் உன்னத நோக்கத்திற்கு ஏற்ப இந்த முன்முயற்சி திட்டம் அமைந்துள்ளது. ஒற்றுமையின் வலிமை அடங்கியுள்ளது. ஒரே நோக்கத்தை நோக்கி ஒத்துழைப்புடன் பயணம் செய்வோம். உயர்ந்த நிலையிலான வெற்றியினை சாதிப்போம். துரித கதியில் புத்தாக்கத்தை ஏற்படுத்துவோம். வாடிக்கையாளர்களுக்கு தலைசிறந்த சேவையினை வழங்குவோம்.
அனைவருக்குமான  5G Program Peranti சேவைத்திட்டம்

மலேசிய மக்களில் அநேகம் பேர் 5G தொலைபேசி வசதியினை பெறுவதை உறுதிப்படுத்தும் வண்ணம் செல்கோம் டிஜி Program Peranti 5G என அனைவருக்குமான ஒரு திட்டத்தை அறிமுகப்படுத்தியுள்ளது. மலேசிய தினக் கொண்டாடத்தின் அம்சங்களில் ஒன்று இது. இத்திட்டத்தின்கீழ் வாடிக்கையாளர் 5G தொலைபேசியை வாங்கும்போது 1,000 வெள்ளி வரையில் பணத்தை சிக்கனப்படுத்தலாம்.

பிரத்தியேக சலுகைகள் பற்றி மேலும் விவரமறியவும் செல்கோம் டிஜி மலேசிய தின விளம்பரத்தை கண்டு களிக்கவும். <https://ed.link/harimalaysia> என்ற அகப்பக்கத்தை அலசவும்.


முதன்முதலில் விண்கல்லிலிருந்து எடுக்கப்பட்ட புகைப்படங்கள்! - வெளியிட்டது ஜப்பான்

உலக அளவில் அனைத்து நாடுகளும் விண்வெளி ஆராய்ச்சியில் அசாத்திய சாதனைகளை நிகழ்த்தி வருகிறது. அந்த வரிசையில் தற்போது ஜப்பானின் விண்வெளி நிறுவனம், தொலைதூர விண்கல்லான ரயுகுவின் மேற்பரப்பில் உள்ள பாறைகளை அழகாகப் படம் எடுத்து வெளியிட்டுள்ளது. ஜப்பான் ஏரோஸ்பேஸ் எக்ஸ்ப்ளோரஷன் ஏஜென்சிஸ் ( JAXA) என்ற நிறுவனம் செலுத்திய ஹயபுஷா-2 என்ற விண்கலம் கடந்த வெள்ளிக்கிழமை பூமியிலிருந்து 170 மில்லியன் மைல் தொலைவில் உள்ள ரயுகு என்ற விண்கல்லின் மேற்பரப்பில் உள்ள பாறைகளை படமெடுத்து அனுப்பியது. இது 2,953 அடி அளவுடையது ஆகும்.

இவை மினர்வா A 1 ஆல் எடுக்கப்பட்டது. இதன் ரோவர் 49 அடி உயரத்தில் பறந்துகொண்டே இருக்கும், விண்கல்லின் ஈர்ப்பு விசையை எதிர்த்து ரோவரை இயக்குவது கடினம். இந்த ஹயபுஷா-2 விண்கலமானது டிசம்பர் 3, 2014-ல் விண்ணில் ஏவப்பட்டது, ஜூன் 27, 2018 ல் ரயுகுவைச் சென்ற டைந்தது. 2019-ன் இறுதிக்குள் ரயுகு கோளிலிருந்து திரும்ப உள்ளது. பூமிக்கு 2020-ல் வந்து சேரும் என எதிர் பார்க்கப்படுகிறது. இந்தப் படங்கள் சூரிய ஒளி பிரதிபலிக்கும் நேரத்தில் இடதுபுற மங்கலான நிறமாகக் காட்சியளிப்பதாக எடுக்கப்பட்டுள்ளது.

JAXA வின் டாக்சி குடோடா கூறுகையில், ``மினர்வா ll.1 இன் பல நாள் முயற்சிக்குக் கிடைத்த வெற்றி. இதனால் மிகப்பெரிய பெருமை கிடைத்து ள்ளது" என்கிறார். இதன் ரோவர் விண்கல்லின் வெப்பநிலை, சீதோஷ்ணம் எனப் பல்வேறு சோதனைகளுக்காக அனுப்பப்பட்டது. இதன் மாஸ்காட் இயந்திரம் ஜெர்மன் விண்வெளி மையத்தால் தயாரிக்கப்பட்டது. இந்த ரயுகு விண்கல்லை அடுத்து விண்வெளி ஆய்வு மற்றும் விண்வெளி மையம் உருவான அமைப்பையும் கண்டறிய விஞ்ஞானிகள் முயன்று வருகிறார்கள்.


ராஜஸ்தான் மாநில முதலமைச்சர் தேர்வு; காங்கிரஸ் கட்சி அதிகாரபூர்வ அறிவிப்பு

ராஜஸ்தான் மாநிலத்தில் நடைபெற்ற சட்டமன்ற தேர்தலில் அதிக தொகுதிகளை பிடித்து பெரும்பான்மையை பெற்றது காங்கிரஸ் கட்சி. முதல்வர் பதவிக்கு சச்சின் பைலட் மற்றும் அசோக் கெலாட் இடையே போட்டி நிலவி வந்தது. இதனால் முதல்வர் யார் என்பதை ராகுல் காந்தியே முடிவு செய்வார் என ராஜஸ்தான் காங்கிரஸ் கட்சியினர் அறிவித்தனர். அதன்படி இன்று காங்கிரஸ் கட்சி இதற்கான அதிகாரபூர்வ அறிவிப்பை வெளியிட்டுள்ளது. அதன்படி அசோக் கெலாட் முதல்வராகவும், சச்சின் பைலட் துணை முதல்வராகவும் அறிவிக்கப்பட்டுள்ளார்.


போதும் நிறுத்துங்கள்..! கொந்தளிக்கும் ட்ரம்ப்

வளைகுடா நாடுகளிடமிருந்து கத்தார் தனிமைப்படுத்தப்பட்ட விவகாரத்தில் அமெரிக்க அதிபர் ட்ரம்ப் தனது கருத்தை ஆவேசமாகப் பதிவு செய்துள்ளார். தீவிரவாதத்துக்கு துணைபுரிவதாகக் குற்றம்சாட்டப்பட்டு கத்தார் நாடு வளைகுடா நாடுகளிடமிருந்து தனிமைப்படுத்தப்பட்டுள்ளது. சவுதி, ஐக்கிய அமீரகம் உள்ளிட்ட நாடுகள் கத்தாருடனான தங்கள் தூதரக உறவுகள் அனைத்தையும் முறித்துள்ளன. வான் வழியிலும், கடல் வழியிலும் கத்தார் விமானங்கள், கப்பல்கள் செல்ல அனுமதி மறுக்கப்பட்டுள்ளது. மேலும், கத்தார் தூதர்களையும் நாடு திரும்ப உத்தரவிடப்பட்டுள்ளது. இந்த விவகாரத்தில் தொடக்கத்திலிருந்தே எதிர்பார்க்கப்பட்டு வந்த அமெரிக்காவின் நிலைப்பாடு குறித்த கேள்விக்கு தற்போது விடை கிடைத்துள்ளது. நேற்று வெள்ளை மாளிகையில் பத்திரிகையாளர்களைச் சந்தித்த ட்ரம்ப், ‘தீவிரவாதத்துக்கு நிதியுதவி அளிப்பதை நீண்ட காலமாகவே தொடர்ந்து வரு கிறது கத்தார். இதுகுறித்து அண்டை நாடுகளுடன் நடத்திய பேச்சுவார்த்தையில் கத்தார் நடவடிக்கையின் மீது தீவிர கண்டனங்களைப் பதிவு செய்ய வுள்ளோம்’ என்றார். இவ்விவகாரம் குறித்து ட்ரம்ப் மேலும் கூறுகையில், ‘முதலில் தீவிரவாதத்துக்கு நிதி அளிப்பதை நிறுத்துங்கள். வெறுப்பை போதிப்பதை நிறுத்துங்கள். படுகொலைகளை நிறுத்துங்கள். எந்தவொரு நாட்டையும் நான் குறிப்பிட்டு கூற விரும்பவில்லை. உலக நாடுகளுக்கான பொது அறிவிப்பாக எடுத்துக் கொண்டு பிரச்னைகளை இணைந்து களைவோம்’ என ஆவேசமாகப் பேட்டியளித்துள்ளார்.


அமெரிக்காவில் ஒரே வாரத்தில் மற்றொரு இந்திய தொழிலதிபர் சுட்டுக் கொலை!

அமெரிக்காவின் தெற்கு கரோலினா பகுதியில் இந்திய வம்சாவளியை சேர்ந்த தொழிலதிபர் சுட்டுக் கொலை செய்யப்பட்ட சம்பவம் அதிர்ச்சியை ஏற்படுத் தியுள்ளது. கடந்த வாரம், இந்திய இன்ஜினியர் சீனிவாஸ் என்பவர் கன்சாஸ் பாரில் வைத்து சுட்டுக் கொலை செய்யப்பட்டார். பிற நாட்டு வெறுப் பின் அடிப்படையில் இந்த கொலை நடந்ததாக தெரியவந்தது. அமெரிக்க அதிபர் டொனால்ட் ட்ரம்பின், வெறுப்பு பிரசாரங்களின் விளைவுதான் இக்கொலை என குற்றச்சாட்டு எழுந்த நிலையில் ட்ரம்ப் அக்கொலையை கண்டித்தார். ஆனாலும், அமெரிக்க நேரப்படி வியாழக்கிழமை இரவு 11.30 மணியளவில் தெற்கு கரோலினா பகுதியில் தொழிலதிபர் ஹர்னிஷ் பட்டேல் சுட்டுக் கொலை செய்யப்பட்டுள்ளார். லன்காஸ்டர் பகுதியில் தனது நிறுவனத்தை மூடிவிட்டு வீட்டுக்கு கிளம்பியபோது இந்த சம்பவம் நடந்துள்ளது. சம்பவ இடத்தில் துப்பாக்கி சூடு சத்தமும், ஒருவர் அலறும் சத்தமும் கேட்டதாக ஏரியாவாசிகள் கொடுத்த தகவலின்பேரில் போலீசார் அங்கு வந்து சேருவதற்குள் பட்டேல் உயிரிழந்துவிட்டார். அந்த பகுதியில் சிசிடிவி காமிராக்களை போலீசார் சோதனை செய்துவருகிறார்கள். மோப்ப நாய் வரவழைக்கப்பட்டபோதிலும், அதனால் எந்த விவரமும் கிடைக்கவில்லை. இது இன ரீதியாக அல்லது பிற நாடுகள் மீதான வெறுப்பின் காரணமாக செய்யப்பட்ட கொலை என்பதை நிரூபிக்க ஆதாரம் இல்லை என்று கூறப்படுகிறது. ஆனாலும், அடுத்தடுத்து இந்தியர்கள் கொலை செய்யப்பட்டுள்ளது இந்த சந்தேகத்தை அதிகப்படுத்தியுள்ளது.


பட்டமளிப்பு விழாவில் சேலை அணியத் தடையா?

கோலாலம்பூர், அக். 31-

மலேசிய தேசியப் பல்கலைக்கழகத்தில் (யு.கே.எம்.) அடுத்த மாதம் 50 ஆவது பட்டமளிப்பு விழா நடைபெறவிருப்பதை முன்னிட்டு ஆடைகள் சம்பந்தமான சில விதிமுறைகளை அது வெளியிட்டுள்ள நிலையில், இந்திய மாணவிகள் சேலை அணிவதற்கு தடை செய்யப்பட்டிருந்தது. எனினும், இதற்கு சமூக வலைத்தளத்தில் கடுமையான எதிர்ப்பும் ஆட்சேபமும் தெரிவிக்கப்பட்டது நேற்று பரபரப்பை ஏற்படுத்தியது.

அப்பல்கலைக்கழகத்தின் முத்திரையுடன், ஆடைகளுக்கான விதிமுறை குறித்து அது வெளியிட்டிருந்த ஒரு சுற்றறிக்கை சமூக வலைத்தளத்தில் வலம் வந்தது. அப்பட்டமளிப்பு விழாவில் கலந்து கொள்ளவிருக்கும் மாணவர்களும், வருகையாளர்களும் அணிந்து வரக்கூடிய ஏற்புடைய ஆடைகள் இவைதாம் என்பதைக் காட்டும் படங்களும் அதில் காணப்பட்டன.

அணியக்கூடாத ஆடைகளில் இந்தியர்களின் பாரம்பரிய உடையான சேலையும் சீனப் பெண்கள் அணியக்கூடிய சியோங்சாம் உடையும் இடம்பெற்றிருந்தன. அப்பல்கலைக்கழகத்தின் இச்செயலுக்கு சமூக வலைத்தளத்தில் கடுமையான எதிர்ப்பு தெரிவிக்கப்பட்டது.இதனிடையே, இந்த எதிர்ப்பினை தொடர்ந்து யு.கே.எம். ஆடை விதிமுறைகள் தொடர்பான அறிக்கையை அதன் இணையத்தள அகப்பக்கத்திலிருந்து நீக்கியிருப்பதாக அறியப்படுகிறது.


நாட்டில் கட்டப்படும் வீடுகள் சாமானிய மக்களின் உயர்வுக்காகவா? பணக்காரார்களின் வாழ்வுக்காகவா?

கோலாலம்பூர்,

நாட்டில் சாமானிய மக்கள் வாங்குவதற்குரிய வீடுகள் கட்டப்படாமல் அதிக விலையிலான மிதமிஞ்சிய ஆடம்பர வீடுகள் கட்டப்பட்டதற்கு வீடமைப் பாளர்களின் பேராசையே முக்கிய காரணமாகும். குறுகிய காலத்திலேயே அதிக லாபம் ஈட்டும் பொருட்டு சொகுசு வீடுகளை கட்டுவதில் அதீத ஆர்வம் காட்டியதால், அத்தகைய ஆடம்பர வீடுகளை சாமானிய மக்கள் வாங்க முடியாமல் போனது என்று குற்றஞ்சாட்டப்படுகிறது.

மத்திய வங்கியான பேங்க் நெகாரா வெளியிட்ட அறிக்கையின்படி  இவ்வாண்டின் முதல் காலாண்டில் ஒரு லட்சத்து 30 ஆயிரத்து 690 வீடுகள் விற்க முடியாமல் மிதமிஞ்சிய நிலையில் இருப்பதாக அறிவித்துள்ளது. இந்த வீடுகள் அனைத்தும் தலா வெ.250,000 க்கும் கூடுதலான மதிப்பாகும்.  கடந்த 2016 ஆம் ஆண்டின் முதல் காலாண்டில் 54,244 வீடுகள் அதாவது 36 விழுக்காடு வீடுகள் விற்க முடியாமல் இருந்த நிலையில் இந்த ஆண்டு இதன் எண்ணிக்கை இரு மடங்காக அதிகரித்து இருப்பது சொத்துடைமை சந்தையை வெகுவாக பாதித்துள்ளது.

விற்கப்படாமல் போன வீடுகளில் 61 விழுக்காடு, ஆடம்பர தன்மையிலான அடுக்குமாடி வீடுகளாகும். இதன் காரணமாகவே தலா 10 லட்சம் வெள்ளி மதிப்பிலான சொத்துடைமை திட்டங்களை நவம்பர் முதல் தேதியிலிருந்து  அரசாங்கம் முடக்கியுள்ளது. மக்கள் வாங்க முடியாத வீடுகள் தொடர்ந்து கட்டப்பட்டுக்கொண்டு இருக்குமானால் வருகின்ற 2021 ஆம் ஆண்டு வாக்கில் மூன்றில் ஒரு வீடு அல்லது ஒரு கட்டடம் காலியாக கிடக்கும் என்று எச்சரிக்கப்பட்டுள்ளது.கோலாலம்பூர், ஜொகூர், பினாங்கு போன்ற மாநிலங்களில்தான் அதிகமான ஆடம்பர வீடுகள் விற்க முடியாமல் இருக்கின்றன என்று ஆய்வுகள்  காட்டுகின்றன.

Read More: Malaysia Nanban News Paper on 23.07.2011


“வில்லனாக நடிக்கவே விருப்பம்” ; களத்தூர் கிராமம் மிதுன்குமார்

சமுத்திரக்கனியின் உதவியாளர் டைரக்சனில் நடிக்கிறார் களத்தூர் கிராமம் மிதுன்குமார்..!

களத்தூர் கிராமம் படத்தில் கிஷோரின் மகனாக நடித்தவர் நடிகர் மிதுன்குமார்.. பிரபல தயாரிப்பாளரான எஸ்.ஏ.ராஜ்கண்ணுவின் மகனான இவருக்கு ‘களத்தூர் கிராமம்’ படம் நல்லதொரு அடையாளத்தை கொடுத்துள்ளது. திரைப்பட கல்லூரியில் நடிப்பு பயிற்சி பெற்றதுடன் இரண்டு படங்களில் உதவி இயக்குனராகவும் பணியாற்றியுள்ளார்.

களத்தூர் கிராமத்தில் இவர் நடித்த வேடம் நல்லவரா கெட்டவரா என்று கேட்டால் தெரியலையே பாஸ் என்கிறார்.உதவி  இயக்குனராக இருந்த நான் இந்த படத்தில் நடிக்க இயக்குனர் மகிழ் திருமேனி அவர்களே காரணம். படம் பார்த்துவிட்டு வந்த இவரது தந்தை கூட நெகடிவாக எதுவும் சொல்ல வில்லை என சந்தோஷப்படுகிறார். அடுத்ததாக இவரை வைத்து இவரது தந்தையே படம் தயாரிக்கவும் இருக்கிறாராம்.

தொடர்ந்து ஹீரோவாக நடிக்க ஆசை என்றாலும் கூட, இவரது விருப்பம் என பார்த்தால் வில்லனாக நடிப்பதற்குத்தான் என்கிறார் மிதுன்குமார்.. காரணம் நாடகங்களில் நடித்தபோது கூட இவரது கண்கள், சிரிப்பு ஆகியவற்றுக்காக பெரும்பாலும் வில்லன் வேடங்களே நிறைய தேடிவருமாம். தமிழ் மட்டுமல்லாது தென்னிந்திய மொழிகள் அனைத்திலும் நடிக்கவேண்டும் என்பது இவரது இன்னொரு ஆசை.

அடுத்ததாக ‘கடமை’ என்கிற குறும்படத்திற்காக தேசிய விருது வாங்கிய, இயக்குனர் ரத்தினசிவாவின் உதவியாளரான கவுதம் இயக்கும் படத்தில் நடிக்க இருக்கிறார் மிதுன்குமார். களத்தூர் கிராமம் படத்தில் நடித்த ரஜினி மஹாதேவையாவே இதிலும் ஜோடியாக நடிக்கிறாராம். இதுதவிர சமுத்திரக்கனியின் உதவியாளர் ரடான் ராஜா இயக்கும் படத்திலும் நடிக்க இருக்கிறார் மிதுன்குமார்.

சமீப நாட்களாக மெர்சல் படத்தில் மருத்துவமனை பற்றி விஜய் பேசும் வசனங்கள் சர்ச்சையை கிளப்பியுள்ளன. ஆனால் விஜய் சார் சொன்னது நிஜம்தான் என்கிறார் மிதுன்குமார் ஆம் அவரது நிஜ வாழ்க்கையில் இத்தகைய சம்பவம் நடந்ததாம். இது பற்றி மிதுன்குமார் என்ன சொல்கிறார் என கேட்டால், இதன் பின்னணியில் அவரது சொந்தக்கதை சோகக்கதை ஒன்றும் ஒளிந்துள்ளது..

ஒன்றரை வருடத்துக்கு முன்பு நான் இறந்து விட்டதாக எல்லாம் செய்தி வந்தது எத்தனை பேருக்கு தெரியும் என்று எனக்கு தெரியவில்லை. நான் “மதுரையில் இருந்து வாடிப்பட்டி செல்வதற்காக காரில் வந்துகொண்டிருந்தேன்.. அப்போது வாடிப்பட்டி ரயில்வே கிராசில் வேகமாக வந்து திரும்பிய அரசு   பஸ் மீது எங்கள் கார் மோதி மிகப்பெரிய விபத்தை சந்தித்தது.  நாங்கள் 'சீட் பெல்ட்' அணிந்திருந்தும் 'ஏர் பேக்' ஓபன் ஆகாததால் என்னுடன் பயணித்த  ஒருவர் சம்பவ இடத்திலேயே இறந்தார் .

108க்கு தகவல் சொல்லப்பட்டு அருகில் இருந்த அரசு மருத்துவமனைக்கு என்னை கொண்டு சென்றார்கள். அங்கே   டூட்டியில் இருந்த டாக்டருக்கு தகவல் சொல்லப்பட்டும் கூட அவர் வராமல், அவருக்கு கீழ் பணிபுரியும் ஒரு பயிற்சி நர்ஸை அனுப்பி என்னவென்று பார்க்க சொல்லியுள்ளார். அந்த நர்ஸ், என்னை ஸ்டெதாஸ்கோப் கூட வைத்து பார்க்காமல், கழுத்துக்கும் இதயத்துக்கும் செல்லும் முக்கியமான நரம்பு கட்டாகி விட்டது  என்றும் இவர் சற்று நேரத்தில்  இறந்துவிடுவார்  எனவும்  கூசாமல் சொன்னார். அதுமட்டுமல்ல என்னை அருகில் இருந்த பிளாட்பார்மில் ஒரு பிணத்தோடு  கிடத்தியும் விட்டார்கள் பின் தகவல் தெரிந்துவந்த எனது நண்பர், வேறு மருத்துவமனையில் கொண்டுபோய் சேர்த்ததால் உயிர் பிழைத்தேன்..

இந்த மீடியா முன் நான் இன்னொரு விஷயத்தை சொல்ல விரும்புகின்றேன்.. நாம் ஏடிஎம் கார்டு வைத்திருக்கிறோம் அல்லவா...? கார்டு வைத்திருக்கும் அதாவது பேங்கில் கணக்கு வைத்திருக்கும் ஒவ்வொருவருக்கும் நாம் பயன்படுத்தும் கார்டை பொறுத்து  15 முதல் 25 லட்ச ரூபாய் விபத்து காப்பீடு இலவசம். ஆனால் இது எத்தனை பேருக்கு தெரியும்.. சம்பந்தப்பட்ட வங்கிகளில் கேட்டால் கூட இல்லை என்பார்கள்.முதலில் இன்சூரன்ஸ் இருக்கு என சொல்லிவிட்டு பின்னர் இறந்தால்தான் என 'ஐ சி ஐ சி ஐ'  பேங்க் என்னை ஏமாற்றி விட்டனர்.  ஆனால் இதனை குறிவைத்து சில மருத்துவமனைகள் வங்கியுடன் கூட்டு சேர்ந்து கொள்ளை அடிக்கின்றன. சொல்லப்போனால் 2ஜி ஊழலை விட இதுதான் மிகப்பெரிய ஊழல்.

மெர்சல் படத்தில் சொல்லப்பட்டது 200 சதவீதம் உண்மை. சீமான் அவர்கள்  கூட இதை அடிக்கடி சொல்வார். அரசு மருத்துவமனைகளில் சரியான வசதிகள் இல்லை என்பது ஒருபுறம் இருக்கட்டும். அவர்கள் நோயாளிகளை கவனிப்பதில் காட்டும் அலட்சியத்தை கண்கூடாக பார்த்தேன். விபத்தில் சிக்கிய ஒருவரை ஒரு பயிற்சி நர்ஸை விட்டு ஆய்வு செய்ய அனுப்பிய மருத்துவரை என்னவென்று சொல்வது.. மெர்சல் படத்தில் விஜய் சொன்னதில் தப்பே இல்லை. அப்படி சொன்னது தவறு என தமிழிசை சவுந்திரராஜன் ஆத்திரப்படுவது தான் தப்பு.. தப்பை தப்பென்று தானே சொல்லவேண்டும்.. இந்த விஷயத்தில் சீமான், விஜய் இருவரையும் நான் ஆதரிக்கிறேன் என்றார்.


பிரிட்டனில் தேர்தல் குறித்த கணிப்பு பொய்யானதால் தன் புத்தகத்தை மென்று தின்ற எழுத்தாளர்

லண்டன் பிரிட்டனில் நடத்த பொதுத் தேர்தலில் தொழிலாளர் கட்சிக்கு 38 சதவீதத்துக்கு குறைவான ஓட்டுகள் தான் கிடைக்கும் என்று பிரபல எழுத்தாளர் மேத்யூ குட்வின் தெரிவித்திருந்தார். மேலும் தன் கணிப்பு நடக்காவிட்டால் எனது புத்தகத்தை தின்பேன் என்றும் மேத்யூ கூறிருந்தார். சமீபத்தில் நடந்த பொதுத் தேர்தலில் தொழிலாளர் கட்சிக்கு 40.3 % ஓட்டுகள் கிடைத்தன. இதனையடுத்து மேத்யூவின் கணிப்பு பொய்யானதால் சமூக வலைதளங்களில் நெட்டிசன் கள் அவரை வறுத்தெடுத்தனர். இந்நிலையில் நேற்று முன்தினம் தனியார் டிவியில் நேரடி நிகழ்ச்சியில் மேத்யூ தோன்றினார். அதில் அவர், நான் சொன்ன சொல்லை காப்பாற்றுபவன் என்றும் என் கணிப்பு தவறாக போய்விட்டதால், நான் எழுதிய புத்தகத்தை இப்போதே தின்கிறேன் எனக் கூறி அவரது புத்தகத்தை கடித்து மென்று தின்றார். இந்த சம்பவம் பெரும் பரபரப்பை ஏற்படுத்தியது.


ஆறுபடை வீடு அறக்கட்டளை, மலேசியாவுக்குள் மூக்கை நுழைக்க வேண்டாம்

தமிழர்களுடைய பலவீனமே ஒற்றுமை இன்மைதான் என்பதற்கு இணங்க, ஒரு சிறு குழுவினர் இந்தத் தங்கரத ஊர்வலத்துக்கு இடையூறு செய்யும் நோக்கத்தோடு, தமிழ்நாட்டில் உள்ள ஆறுபடை வீடு அறக்கட்டளை என்ற அமைப்பை அணுகியுள்ளனர் என்று வைகோ கூறியுள்ளார். இது தொடர்பாக மறுமலர்ச்சி தி.மு.க. பொதுச் செயலாளர் வைகோ வெளியிட்டுள்ள அறிக்கையில், மலேசியாவின் பினாங்கு மாநிலத்தில், தண்ணீர்மலை அருள்மிகு பாலதண்டாயுதபாணி சுவாமி கோயில் கடந்த 230 ஆண்டுகளாக பினாங்கு தமிழ் மக்களால் போற்றிப் பாதுகாக்கப்படுகின்றது. தமிழர்கள் வழிபடும் முருகக் கடவுளை அறக்கட்டளை பராமரித்து வருகின்றது. ஆலயக் குழுத் தலைவராக பினாங்கு மாநிலத் துணை முதல் அமைச்சரும், ஈழத் தமிழர்களின் காவல் அரணுமான பேராசிரியர் இராமசாமி சிறப்பாகத் தொண்டு ஆற்றி வருகின்றார். தங்க ரதம் அமைத்து, தமிழர்கள் வாழும் பகுதியில் சுற்றிவர ஏற்பாடு செய்துள்ளார். தமிழர்களுடைய பலவீனமே ஒற்றுமை இன்மைதான் என்பதற்கு இணங்க, ஒரு சிறு குழுவினர் இந்தத் தங்கரத ஊர்வலத்துக்கு இடையூறு செய்யும் நோக்கத்தோடு, தமிழ்நாட்டில் உள்ள 'ஆறுபடை வீடு அறக்கட்டளை' என்ற அமைப்பை அனுகியுள்ளனர். அதன் செயலாளர் அலமேலு அருணாச்சலம், தங்க ரதம் கோயில் சுற்றுப் பிரகாரத்தில் மட்டும்தான் சுற்றி வர வேண்டும் என்று தந்துள்ள அறிக்கை தவறு. இலங்கைத் தீவில், தமிழ் ஈழத்தில் நூற்றுக்கணக்கான முருகன் கோயில்கள் சிங்களர்களால் உடைத்து நொறுக்கப்பட்டபோது, இந்த ஆறுபடை வீடு அறக்கட்டளை எங்கே போனது? அதை எதிர்த்துக் குரல் கொடுத்ததா? அல்லது இன்றுவரை அதைப் பற்றி வாய்திறந்து பேசி இருக்கின்றார்களா? ஆலய ஆகம விதிகளை வகுப்பதற்கு இந்த அமைப்பு அதிகாரம் பெற்று இருக்கின்றதா? மக்களுக்காகத்தான் ஆலயம். மக்கள் வாழ்கின்ற பகுதிகளில் தங்க ரதம் சுற்றி வருவதில் தவறு எதுவும் இல்லை. மலேசிய நாட்டில் பினாங்கு மாநிலத்தில் தண்ணீர்மலை முருகன் கோயில் குறித்து முடிவு எடுக்கும் முழு அதிகாரமும் அந்த ஆலயக்குழு நிர்வாகத்திற்கும், திருப்பணிக் குழுத் தலைவர் துணை முதல்வர் பேராசியர் இராமசாமி மட்டுமே உண்டு. எனவே தமிழ்நாட்டின் ஆறுபடை வீடு அறக்கட்டளை, மலேசிய நாட்டுக்குள் தேவை இன்றி மூக்கை நுழைக்க வேண்டாம் என்று வைகோ கூறியுள்ளார்.


சீபீல்டு ஆலய நில விவகாரம் பொதுமக்கள் பிரச்சினையாக முன்னெடுக்கப்படும்.

ஷா ஆலம் சர்சைக்குரிய யுஎஸ்ஜே முன்னாள் சீபீல்டு ஆலய நில விவகாரம் இனி ஆலய பராமரிப்புக் குழுவின் பிரச்சினையாக இல்லாமல் நில விவகாரத்திற்காக போராடக்கூடிய சிறப்பு பணிக்குழு முன்னெடுக் கும் நடவடிக்கையாக அமையும் என்று அப்பணிக் குழுவின் பொறுப்பாளர்கள் நேற்று தெரிவித்தனர். சீபீல்டு மகா மாரியம்மன் ஆலயத்தை அங்கேயே நிலை நிறுத்துவதற்கான மக்களின் குரலாக இந்த பணிக்குழு செயல்படும் என்று சிறப்பு பணிக்குழுவின் தலைவராக பொறுப்பேற்றிருக்கும் சமய அமைப்பு தலைவர் ராமாஜி கூறினார். ஆலயத் தொடர்பில் குறிப்பிட்ட எந்த தரப்பையும் சாராத ஆலயத்தை பாதுகாக்கும் ஒரே நோக்கத்தில் இப்பணிக் குழு செயல்படும் என அவர் மேலும் தெரிவித்தார். இதில் மக்கள் நலம் , சமய நலம் காக்கும் சுமார் 20 அரசு சாரா அமைப்புகளின் பிரதிநிதிகளும் சட்ட ஆலோசகர்களும் வழக்க றிஞர்களும் இணைந்துள்ளனர் என்று அவர் சொன்னார். நேற்று ஆலயத்தில் ஏற்பாடு செய்யப்பட்ட ஒரு கூட்டத்தில், ஆலய நில விவகாரம் தொடர்பாக சிறப்பு குழுவின் நடவடிக்கை என்ன என்பது பற்றி பத் திரிகை யாளர்களுக்கு அவரும் இதர பொறுப்பாளர்களும் விளக்கமளித் தனர். இக்கூட்டத்தில் பேசிய குழு பொறுப்பளர்களில் ஒருவரான ஹிண்ட்ராப் ரகு, 145 ஆண்டுகள் வரலாறு கொண்ட ஆலய விவகாரம் தொடர்பான நீதிமன்ற நடவடிக்கையை தள்ளி வைப்பத ற்கு மாநில மந்திரி புசாரிடம் பேச்சு வார்த்தை நடத்துவோம் என்றார். ஆலயத்தின் வரலாற்றை நிலை நிறுத்துவதற்கு கலாச்சார, சுற்றுப் பயணத்துறை அமைச்சர் டத்தோஸ்ரீ நஸ்ரியிடம் கொண்டு செல்லப்படும் என்றார். ஆலய பாதுகாப்புக்காக 48 நாட்களுக்கு 24 மணிநேர சிறப்பு பூஜை நடத்தப்படும் என்றும் அவர் சொன்னார். இதனிடையே கூட்டத்தில் பேசிய குழுவின் வழக்கறிஞர் பாலமுரளி நீதிமன்றத்தில் 3 மனுக்கள் முன் வைக்கப்பட்டுள்ளதாக தெரிவித்தார். நீதிமன்றம் வழங்கியுள்ள நீதிமன்ற ஆணையத்தை நிறுத்துவது, நடவடிக்கைக்கு எதிரான தடையுத்தரவு பெறுவது, நீதிமன்றம் முன்பு வழங்கிய புரிந்துணர்வு தீர்ப்பை மறுபரிசீலனை செய்வது ஆகிய மனுக்கள் கொடுக்கப்பட்டுள்ள தாக அவர் குறிப்பிட்டார். அதே நேரத்தில் ஆலய நில ஒப்படைப்பு ஆணை தொடர் பான கால அவகாசமும் அதற்காக தாங்கள் முன்வைத்த கோரிக்கைக்கு வெகு சீக்கிரத்தில் நீதி மன்ற பதிலையும் தாங்கள் எதிர்பார்ப்பதாக அவர் விவரித்தார். இக்குழுவின் நடவடிக்கைக்கு பலரும் எந்தவித அரசியல் பேதமில்லாமல் ஆலயத்தை பாதுகாக்க முன்வந்திருக்கும் பட்சத்தில் அவர்களை பாராபட்சமின்றி வரவேற்க வேண்டும் என்றும் பூச்சோங் முரளி கருத்துரைத்தார்.


மலேசிய நண்பனுக்கு வருகைதந்தார் கோபிந்த் சிங்.

கோலாலம்பூர்,

தகவல், பல்லூடகத் துறை அமைச்சர் கோபிந்த் சிங் டியோ நேற்று மலேசிய நண்பன் அலுவலகத்திற்கு வருகை மேற்கொண்டார். தமது சிறப்பு உதவியாளர், செனட்டர் ஆர்.சுரேஷ் சிங் உடன் வருகை தந்த அமைச்சரை மலேசிய நண்பன் நிர்வாக இயக்குநர் டத்தோ ஷாபி ஜமான் வரவேற்றார். மலே சிய நண்பன் பிரசுரித்து வரும் மலேசிய இந்தியர்கள் சார்ந்த பிரச்சினைகள் பற்றி அமைச்சர் கோபிந்த் சிங் இச்சந்திப்பின்போது மேலும் விரிவாகக் கேட்டறிந்தார்.

Read More: Malasyia Nanban Tamil Daily on 15.3.2019


தமிழக அரசுக்கு ஆளுநரின் செயல்பாட்டை தட்டி கேட்கக்கூடிய துணிச்சல் இல்லை என தமிழக காங்கிரஸ் கட்சி தலைவர் திருநாவுக்கரசர் தெரிவித்துள்ளார்.இதுகுறித்து இன்று செய்தியாளர்களை சந்தித்த அவர்,
காவிரி பிரச்சனையில் கர்நாடகாவில் அனைத்து கட்சிகளை கூட்டி கூட்டம் நடத்தி உள்ளனர். தமிழகத்தில் தேவையென்றால் அனைத்து கட்சி கூட்டத்தை கூட்ட வேண்டும். தொடர்ந்து சட்டரீதியாகவும், அரசு ரீதியாகவும் தமிழ்நாட்டின் உரிமையை காக்க முயற்சி செய்ய வேண்டும்.காவிரி ஆணைய கூட்டத்தில் தமிழகத்தின் சார்பில் பங்கேற்கும் பிரதிநிதிகள் தமிழக உரிமையை வற்புறுத்த வேண்டும். கர்நாடக அரசு ஒத்துழைப்பு தரவில்லை என்றால் மத்திய அரசை வற்புறுத்த வேண்டும், பிரதமரை அனுக வேண்டும், தேவையிருந்தால் நீதிமன்றத்துக்கு செல்ல வேண்டும்.

பல ஆண்டுகளுக்கு பின் உச்சநீதிமன்றத்தின் இறுதி தீர்ப்பு மூலமாக கிடைத்த வெற்றியை, வாய்ப்பை நழுவவிடாமல் பாதுகாக்க, அமைக்கப்பட்ட ஆணையத்தின் மூலமாக காவிரி தண்ணீரை பெற வேண்டியது தமிழக அரசின் கடமையும் பொறுப்பும் ஆகும்.ஆளுநர் வி‌ஷயத்தில் கவனம் செலுத்து வதும் மக்கள் பிரச்சனை தான். அரசு செயல்பாட்டில், அரசு முடங்குகிற விதத்தில், தேர்ந்து எடுக்கப்பட்ட எம்.பி.க்கள், அமைச்சர்கள், எம்.எல். ஏக்கள் முடங்குகிற விதத்தில் ஆளுநர் செயல்படுவதை எதிர்கட்சி தான் கேட்க முடியும். தற்போதுள்ள தமிழக அரசுக்கு ஆளுநரின் செயல்பாட்டை தட்டி கேட்கக்கூடிய தைரியம், துணிச்சல் இல்லை.

ஜனநாயகத்தில் கறுப்பு கொடி காட்டுவது வெளிநடப்பு செய்வது ஒரு பகுதி. ஆளுங்கட்சியாய் இருப்பதினால் தமிழிசைக்கு அது தெரியாமல் இருக்கலாம். எதிர்கட்சியாக வரும்போது இவைகளைப் பற்றி அவருக்கு தெரிய வரும். இவ்வாறு அவர் கூறினார்.


பள்ளிப் பேருந்தில் இருந்து கீழே விழுந்த மாணவி ரஞ்சினி தலை நசுங்கி மரணம்

தெனாங்,

பள்ளி பேருந்தில் இருந்து கீழே விழுந்த மாணவி ரஞ்சனி தலை நசுங்கி சம்பவ இடத்திலேயே மரணமடைந்தார்.இச்சம்பவம் நேற்று பிற்பகல் 3 மணியளவில் தாமான் தெனாங் ஜெயா எனும் பகுதியில் நிகழ்ந்தது.ரஞ்சனி த/பெ முருகையா (வயது 17) தெனாங் இடைநிலைப்பள்ளியில் படிவம் 5ல் பயின்று வந்தார். வழக்கம் போல பள்ளி முடிந்தவுடன் பள்ளி பேருந்தில் ஏறி வீட்டிற்கு சென்று கொண்டிருந்தார். அப்போது பேருந்தில் இருந்து தவறி விழுந்த ரஞ்சனியின் தலையில் பேருந்தின் சக்கரம் ஏறியது.

Read More: Malasyia Nanban Tamil Daily on 30.1.2019


சசிகலா தரப்பில் வெறும் 119 எம்.எல்.ஏக்கள்தான்.

தமிழக முதல்வராக பதவியேற்க சசிகலாவை ஆதரிப்பதாக 119 அதிமுக எம்எல்ஏக்கள் கையெழுத்திட்ட கடிதங்களை சென்னை உயர்நீதிமன்றத்தில் அரசு தரப்பில் தாக்கல் செய்யப்பட்டுள்ளது. அதிமுக பொதுச் செயலாளர் சசிகலா முதல்வராக பதவி ஏற்க கனவு கண்டு வரும் நிலையில், அதற்கான அழைப்பை ஆளுநர் எப்போது விடுப்பார் என்று காத்திருக்கிறார். சசிகலா முதல்வராவது தொடர்பான வழக்கில் 119 எம்எல்ஏக்களின் ஆதரவு இருப்பதாக அரசு தரப்பு வழக்கறிஞர் சென்னை உயர்நீதிமன்றத்தில் தெரிவித்தார். மேலும், எம்எல்ஏக்களின் ஆதரவுக் கடிதங்களை அவர் நீதிமன்றத்தில் தாக்கல் செய்தார். கூவத்தூரில் உள்ள சொகுசு ரிசார்ட்டில் 119 எம்எல்ஏக்கள் தங்கி இருப்பதாகவும், நீதிமன்றம் உத்தரவிட்டால் எம்எல்ஏக்கள் அனைவரையும் நேரில் ஆஜர்படுத்த தயாராக இருப்பதாகவும் அரசு வழக்கறிஞர் சார்பில் தெரிவிக்கப்பட்டது. அப்போது நீதிபதிகள் பெரும்பான்மையை நிரூபிக்க எம்எல்ஏக்களின் அணிவகுப்பை நடத்த முடியாது என்று நீதிபதி கருத்து தெரிவித்துள்ளார். இதுகுறித்து நீதிமன்றம் சட்ட ஆணையரை நியமித்து விசாரணை நடத்த வேண்டும் என்று பாமக வழக்கறிஞர் பாலு கோரியுள்ளார்.


தோனி படத்தை பாகிஸ்தானில் வெளியிடாதது ஏன்?

இந்திய அணி கேப்டன் தோனியின் கிரிக்கெட் வாழ்க்கையை மையமாக முன்வைத்து உருவாக்கப்பட்டுள்ள படம், எம்எஸ் தோனி - தி அன்டோல்ட் ஸ்டோரி. தோனி வேடத்தில் சுஷாந்த் சிங் ராஜ்புத் நடித்துள்ளார். இயக்கம் - நீரஜ் பாண்டே. இந்தப் படம், செப்டம்பர் 30-ம் தேதி வெளியாகிறது. ஹிந்தி திரைப்படமொன்றின் படப்பிடிப்பில் பங்கேற்பதற்காக பாகிஸ்தானைச் சேர்ந்த பிரபல நடிகர்கள் ஃபாவத் கான், மஹிரா கான் ஆகியோர் இந்தியா வந்துள்ளனர். மும்பையில் தங்கி படப்பிடிப்பில் பங்கேற்று வரும் அவர்களுக்கு, 48 மணி நேரத்துக்குள் நாட்டை விட்டு வெளியேறுமாறு மகாராஷ்டிர நவநிர்மாண் சேனை கட்சியின் தலைவர்கள் வெள்ளிக்கிழமை மிரட்டல் விடுத்தனர். இதுதொடர்பாக செய்தியாளர்களிடம் பேசிய அந்தக் கட்சியின் தலைவர் ராஜ் தாக்கரேயின் மனைவி ஷாலினி தாக்கரே மற்றும் நிர்வாகிகளில் ஒருவரான ஏமி கோப்கர் ஆகியோர், 'பாகிஸ்தான் நடிகர்கள் நாட்டை விட்டு வெளியேறாவிட்டால், மகாராஷ்டிர நவநிர்மாண் சேனையே அவர்களே வெளியேற்றும்' என்றனர். இதனையொட்டி, தோனி படம் பாகிஸ்தானில் தடை செய்யப்பட்டுள்ளதாகவும் அங்கு வெளியாக அனுமதி மறுப்பு என்றும் செய்திகள் வெளியாகின. இதுகுறித்து அந்நாட்டு தணிக்கைக் குழுவின் தலைவர் மொபாஷிர் ஹாசன் கூறும்போது: பாகிஸ்தானில் தோனி படம் தொடர்பாக தணிக்கைக் குழுவின் அனுமதி வேண்டி இதுவரை எந்தக் கோரிக்கையும் வைக்கப்படவில்லை. எங்களிடம் வராத ஒரு படத்தை நாங்கள் எப்படி தடை செய்யமுடியும்? என்றார். இந்நிலையில் தோனி படத்தை பாகிஸ்தானில் வெளியிடுவதாக இருந்த ஐஎம்ஜிசி என்டர்டெயிண்மெண்ட் நிறுவனத்தின் மார்க்கெட்டிங் மேலாளர் சபினா இஸ்லாம் இந்த விவகாரம் குறித்து கூறும்போது: இரு நாடுகளுக்கும் இடையே நிலவும் சூழலில், தோனி படத்தை வெளியிட நாங்கள் விரும்பவில்லை. தோனி, இந்தியாவின் ஹீரோ. அதனால் ரிஸ்க் எடுக்க விரும்பவில்லை என்றார்.


ஊழலோ ஊழல் வெற்றி யாருக்கு?

சாதனையே வெற்றிக்கு ஆதாரம். புதிய வரலாற்றினை தோற்றுவிக்கிறது. ஊழலையும் அதிகார துஷ்பிரயோகத்தை முறியடிப்பதிலும் மலேசிய ஊழல் தடுப்பு ஆணையத்தின் செயல்பாடு மாபெரும் தாக்கத்தை ஏற்படுத்தியுள்ளது. ஓராண்டு காலமாக செயல்பட்டு வரும் தலைமை ஆணையர் டான்ஸ்ரீ ஸுல்கிப்ளி அகமது இதற்கு பின்பலமாக உக்கிரமாக செயல்பட்டுள்ளார்.

ஆணையத்தின் தலைவர் எடுத்துவரும் அதிரடியான நடவடிக்கைக்கு மக்கள் ஆக்ககரமான ஆதரவினை வழங்கியுள்ளனர். ஊழலுக்கு எதிராக போரி டுவதில் இது புது நம்பிக்கையினை விதைத்துள்ளது. மேலும் நாடு மற்றும் அரசாங்கத்தின் தோற்றத்தை உயர்த்தி பிடித்துள்ளது.ஊழல் தடுப்பு ஆணையத் தலைவரின் ஆக்ரோஷமான நடவடிக்கையானது அவருக்கு பல எதிரிகளை சம்பாதித்துள்ளது. சூதாட்ட முதலைகளின் எதிர்ப்பு ஒரு பக்கம்.

ஊழல் பெருச்சாளிகளின் விவரம் ஸுல்கிப்ளியின் விரல் நுனியில். சூதாட்டம், கேளியாட்டம், விபச்சாரம் வழி பல கோடி வெள்ளி சம்பாதிக்கப்படுகிறது. இவை எல்லாம் திரை மறைவு வியாபாரம். இதன் மூலம் ஈட்டப்படும் வருமானத்தின் ஒரு பகுதி குறிப்பிட்ட அரசியல் கட்சியின் நிதி வளமாக மாற்றப்ப டுகிறது. அரசாங்கத்தை கவிழ்க்கவும் இது பயன்படுகிறது.

Read more: Malaysia Nanban News Paper on 23.10.2017


அன்வாரை நலம் விசாரித்தார் பிரதமர் நஜீப்

கோலாலம்பூர்,

தோள்பட்டையில் ஏற்பட்ட கடுமையான வலியினால் அறுவை சிகிச்சை செய்து கொண்டிருக்கும் டத்தோஸ்ரீ அன்வார் இப்ராஹிமை பிரதமர் டத்தோஸ்ரீ நஜீப் துன் ரசாக்கும்,  அவரின் துணைவியார் டத்தின்ஸ்ரீ ரோஸ்மா மன்சோரும்  நேற்று கோலாலம்பூர் பெரிய மருத்துவ மனைக்கு நேரில் சென்று சந்தித்து நலம் விசாரித்தனர். முன்னாள் எதிர்க்கட்சித் தலைவரான அன்வார் (வயது 70) கடந்த ஞாயிற்றுக்கிழமை வலது தோள்பட்டையில் அறுவை சிகிச்சை செய்து கொண்டார். டத்தோஸ்ரீ அன்வார் இப்ராஹிமை நான் சந்தித்து நலம் விசாரித்தேன். அவர் விரைவில் குணமடைய வேண்டும் என்று பிரதமர் நேற்று தனது முகநூலில் பதிவிறக்கம் செய்துள்ளார்.

மருத்துவமனை கட்டிலில் அன்வார் தோள்பட்டை கட்டுடன் படுத்திருக்கிறார். இடது புறத்தில் அவரின் துணைவியாரும்,  பி.கே.ஆர். கட்சித் தலை வருமான டத்தின்ஸ்ரீ ரோஸ்மா மன்சோர் அமர்ந்துள்ளார். வலப்புறத்தில் பிரதமர் நஜீப்பும், ரோஸ்மாவும் நாற்காலியில் அமர்ந்த வண்ணம் காணப்ப டுகிறன்றனர்.

Read More: Malaysia Nanban News Paper on 18.11.2017


ஒரு வழிப்பாதை அமலாக்கத்தினால் கேமரன் மலை மக்கள் அல்லல்!

கேமரன்மலை கேமரன்மலையில் பிரிஞ்சாங் நகரில் தற்போது அமல்படுத்தப்பட்டுள்ள ஒரு வழிப்பாதை முறையினால் அங்குள்ள மக்கள் நாள்தோறும் பெரும் அவதிக் குள்ளாகி வருகின்றனர். இந்த ஒரு வழிப்பாதை முறையினால் ஒவ்வொரு நாளும் கடுமையான போக்குவரத்து நெரிசலை கேமரன் மலை மக்கள் மட்டு மின்றி அந்த மலைவாசஸ்தலத்திற்கு செல்கின்ற சுற்றுபயணிகளும் எதிர்நோக்கி வருகின்றனர். கேமரன்மலை மக்களுக்கு பெரும் தலைவலியை உண்டு பண்ணியுள் ளதாக கூறப்படும் இந்த ஒரு வழிப் பாதை முறையினால் ஓர் இடத்தி லிருந்து இன் னொரு இடத்தைக் கடப்பதற்கு அதிக நேரம் செலவிட வேண்டியுள்ளதாக அவர்கள் குற்றஞ்சாட்டுகின்றனர். தங்களின் எதிர்ப்பை பதிவு செய்யும் வகை யில் கடந்த மாதம் கேமரன்மலையைச் சேர்ந்த 70 கடை உரிமையாளர்கள் தங்கள் கடைகளை அடைத்து அதிருப்தியை வெளிப்படுத்தினர். சுமார் 712 சதுர கிலோ மீட்டர் பரப்பளவைக் கொண்ட கேமரன் மலையில் 45 ஆயிரம் பேர் வசிக்கின்றனர். தாப்பாவிலிருந்து கேமரன்மலைக்கும் ஈப்போ சிம்பாங் பூலாயிலிருந்து கேமரன்மலைக்கும் இரண்டு வெவ்வேறு சாலைகள் செல்கின்றன. வார விடுமுறை நாட்களில் 30 ஆயிரத்திற்கும் மேற்பட்ட சுற்றுப்பயணிகள் வந்து செல்கின்றனர். காய்கறிகள் விளைச்சலுக்கு உகந்த இடமான இங்கு 700 முதல் 1,300 விவசாயிகள் தங்கள் சொந்த நிலங்களில் விவசாயத்தை நடத்தி வருகின்றனர். ஏறக்குறைய 400க்கும் மேற்பட்ட லாண்ட் ரோவர் வண்டிகள் காய்கறிகளை ஏற்றிச்செல் வதற்கு பயன்படுத்தப்படுகின்றன. சுற்றுலா பஸ்கள் வார விடு முறைகளில் 50 முதல் 70 வரையில் சென்று வருகின்றன. பிரதான பட்டணங்களாக ரிங்லெட், தானா ராத்தா மற்றும் பிரிஞ்சாங் விளங் குகின்றன. இந்நிலையில் பகாங் தெங்கு மக்கோத்தாவின் ஆலோசனையின் பேரில் அந்த மலைப்பிரதேசத்தில் ஏற்பட்டுள்ள போக்குவரத்து நெரிசலை குறைப் பதற்கு பிரிஞ்சாங்கில் அமல்படுத்தப் பட்ட ஒரு வழிப்பாதை சோதனை ஆய்வு முறையானது, கேமரன்மலையில் கடும் போக்கு வரத்து நெரிசலுக்கு வித்திட்டுள்ளது. இதனால் ஒவ்வொரு நாளும் அங்குள்ள மக் களை முகம் சுளிக்க வைத்துள்ளது. போக்குவரத்து நெரிசலை ஒரு வழிப்பாதை முறையின் வாயிலாக குறைக்க முடியுமா? என்பதை கண்டறி வதற்காக தொடக்கமாக பிரிஞ்சாங் நகரில் பரீட்சார்த்த சோதனை அடிப்படையில் அந்த ஒரு வழிப்பாதை அமல்படுத்தப்பட்டது. ஹோட்டல்கள், உணவுக் கடைகள், சந்தைகள், பொழுதுப் போக்கு மையங்கள், கைவினைப் பொருட்கள் விற்பனை செய்யும் மையங்கள், பஸ் நிலையம், டாக்சி நிலையம் என மிக சுறுசுறுப்பான நகரமாக விளங்கும் தானாராத்தாவிற்கும் கோலத்தெர்லாவிற்கும் இடையில் அமைந்துள்ள பிரிஞ்சாங்கில் ஒரு வழிப்பாதை முறை பெரும் பாதகத்தை ஏற்படுத்தி வருவதாக மக்கள் நம்புகின்றனர். கடந்த பிப்ரவரி 15 ஆம் தேதி அமல்படுத்தப்பட்ட இந்த முறையினால் வாகனங்கள் வேகமாக நகர முடியாமல் பெரும் சிக்கலை ஏற்படுத்தியுள்ளது. வாகன நெரிசலை குறைப்பதற்கு அரசாங்கம் எடுத்துள்ள இந்த முயற்சி, நடப்பு போக்குவரத்து நெரிசலை மேலும் மோசமாக் கியுள்ளதாக அவர்கள் குற்றஞ்சாட்டுகின்றனர். முன்பு இருந்த இரு வழிப்பாதை இப்படிப்பட்ட நெருக்கடியை ஏற்படுத்தவில்லை. அப்போதுகூட போக்குவரத்து நெரிசல் இருந்ததுதான். ஆனால். போக்கு வரத்தை நிலைகுத்தச் செய்யும் அளவிற்கு தற்போது ஏற்பட்டுள்ள நிலைப்போல் இல்லை என்று கேமரன்மலை யின் சுற்றுச்சூழலை பாதுகாப்பதற் காக தோற்றுவிக்கப்பட்ட அமைப்பான ‘ரீச்’ தலைவர் இராமகிருஷ்ணன் ராமசாமி கூறுகிறார். விடுமுறை நாட்களில் மட்டுமே போக்கு வரத்து நெரிசல் கடுமையாக இருக்கிறது என்று கேமரன்மலை மாவட்ட போலீஸ் தலைவர் துணை சூப்ரிண் டென்டண். ஹஸாடிட் ஏ. ஹமிட் கூறியுள்ள வாதம் குறித்து இராமகிருஷ் ணன் கேள்வி எழுப்புகிறார். போக்குவரத்து நெரிசல் இல்லாத நேரத்தில் வாகனங்கள் படு வேகமாக செல்வதாகவும் இதனால் பாதசாரிகள் சாலையைக் கடக்க முடியாத நிலையில் உள்ளனர் என்றும் அவர் குற்றம்சாட்டுகிறார். இந்நிலையில் கடந்த மே 17 ஆம் தேதியுடன் முடிவடைய வேண்டிய இந்த ஒரு வழிப்பாதை மீதான பரீட்சார்த்த சோதனையின் முடிவு என்னவானது என்று இராமகிருஷ்ணன் கேள்வி எழுப்புகிறார். பிரிஞ்சாங்கில் ஐரிஸ் ஹோட்டல் இருக்கும் இடத்தில் 64 ஆவது கிலோ மீட்டரிலிருந்து கேமரன்மலை மாவட்ட போலீஸ் நிலையம் இருக்கும் 65 ஆவது கிலோ மீட்டர் வரை மட்டுமே போக்குவரத்து நெரிசல் இருக்கிறது. மற்ற இடங்களில் சுமுகமான போக்குவரத்தே நிலவி வருகிறது என்று போலீஸ்துறை கூறுகிறது. எனினும் ஒரு வழிப்பாதை முறையினால் தங்கள் வியாபாரமும் கடுமையாக பாதிக்கப்பட்டுள்ளதாக வர்த்தகர்கள் கூறுகின் றனர். வாகனங்களை நிறுத்துவதற்குக்கூட இடம் இல்லாமல் மக்கள் அவதிப்படுகின்றனர். இது தங்களின் ஜீவாதாரத்தை வெகுவாக பாதித்துள்ளதாக அவர்கள் குற்றம்சாட்டுகின்றனர். நாட்டின் முக்கிய சுற்றுலாப்பகுதியான கேமரன்மலையில் இது போன்ற போக்குவரத்து சூழ்நிலை தொடருமானால் நாள டைவில் சுற்றுப்பயணிகளின் எண்ணிக்கை வெகுவாக குறையக்கூடும் என்று அவர்கள் அச்சம் தெரிவிக்கின்றனர். இது நாட்டின் வருமானத்தை மட்டு மல்ல ஹோட்டல் துறையில் ஈடுபட்டுள்ளவர்களுக்கும் பெரும் பாதிப்பை உண்டு பண்ணும் என்று அவர்கள் தங்கள் ஆதங்கத்தை வெளிப்படுத்தினர். இதேபோன்று டாக்சியோட்டிகளும் இந்த ஒரு வழிப்பாதை முறையினால் வெகுவாக பாதிக்கப்பட்டுள்ளனர். ஒரு வழிப்பாதையில் ஏற்படும் போக்கு வரத்து நெரிசல் பயணிகள் சவாரியை வெகுவாக பாதித்து வருவதாக அவர்கள் கூறுகின்றனர். மக்களின் நலனில் மிகுந்த அக்கறை கொண்டவரான பகாங் மக்கோத்தா இந்த விவகாரத்திற்கு நல்ல முறையில் தீர்வு காண வேண்டும் என்று கேமரன்மலை மக்கள் எதிர்ப்பார்க்கின்றனர்.


உலகம் முழுவதும் இரண்டாயிரம் கோடிகளைத் தாண்டிய சின்ட்ரல்லா

சின்ட்ரல்ல கதைகளுக்கு உலகம் முழுவதும் ரசிகர்கள் இருக்கிறார்கள். எந்த வடிவத்தில் சின்ட்ரல்லா கதையை கூறினாலும் படிக்கிற பார்க்கிற ரசிகர்கள். சமீபத்தில் வெளிவந்த சின்ட்ரல்ல திரைப்படம் அதனை உறுதி செய்துள்ளது.

டிஸ்னி நிறுவனம், சின்ட்ரல்லா அனிமேஷன் படத்தை லைவ் ஆக்ஷன் படமாக ரீமேக் செய்து வெளியிட்டது. யுஎஸ் மட்டுமின்றி உலகம் முழுவதும் இப்படம் வசூலை அள்ளுகிறது.

வெளிநாடுகளில், குறிப்பாக சைனாவில் இந்தப் படம் அதிகபட்சமாக 65.1 மில்லியன் டாலர்களை குவித்துள்ளது. யுஎஸ்ஸில் மட்டும் 150 மில்லியன் டாலர்கள். யுஎஸ் மற்றும் வெளிநாடுகள் அனைத்தும் சேர்த்து  இதுவரை 336.2 மில்லியன் டாலர்களை இப்படம் வசூலித்துள்ளது.

சுருக்கமாக சின்ட்ரல்ல ஒரு பம்பர் ஹிட்.

இதில் மேலும் படிக்கவும் :  சின்ட்ரல்லா ,  சினிமா ,  பொழுதுபோக்கு


சென்னை: விவசாயிகள் நலனை வலியுறுத்தி வரும் 25-ம் தேதி தமிழகம் முழுவதும் முழு அடைப்பு போராட்டம் நடத்தப்படும் என்று திமுக சார்பில் நடைபெற்ற அனைத்து கட்சி கூட்டத்தில் முடிவு செய்யப்பட்டுள்ளது. மேலும் வரும் 22-ம் தேதி அனைத்துக்கட்சி தலைவர்கள் பங்கேற்கும் பொதுக் கூட்டம் நடைபெறும் என்றும் தீர்மானம் நிறைவேற்றப்பட்டுள்ளது. விவசாயிகள் பிரச்சினைக்காக பிரதமர் மோடியை சந்திக்கவும் அனைத்துக்கட்சி கூட்டத்தில் தீர்மானம் நிறைவேற்றப்பட்டுள்ளது. சென்னை அண்ணா அறிவாலயத்தில் திமுக சார்பில் மு.க.ஸ்டாலின் தலைமையில் அனைத்து கட்சி நடத்தப்பட்டது. கூட்டத்தில் திருநாவுக்கரசர், திருமாவளவன், முத்த ரசன், ஜி.ராமகிருஷ்ணன், சுப.வீரபாண்டியன், தனபாலன், ஆர்.எம்.வீரப்பன் உள்ளிட்டோர் கலந்து கொண்டுள்ளனர். அனைத்து கட்சி கூட்டத்தில் விவ சாயிகள் பிரச்சினை தொடர்பாக ஆலோசனை நடைபெற்றது. * காவிரி டெல்டா மாவட்டங்களை சிறப்பு வேளாண் மண்டலாமாக அறிவிக்க வேண்டும் * பக்கத்து மாநிலங்கள் தடுப்பணைகள் கட்டுவதை தடை செய்ய தீர்மானம் * நீட் தேர்வுக்கு விலக்கு அளிக்கும் மசோதாவுக்கு குடியரசு தலைவர் உடனே ஒப்புதல் தர வேண்டும் * மீத்தேன், ஹைட்ரோ கார்பன் திட்டங்கள் தமிழகத்தில் கைவிடப்பட வேண்டும் * குடிநீர் பிரச்சினையை தீர்க்க போர்க்கால நடவடிக்கை எடுக்கவும் தீர்மானம் * முல்லை பெரியாறில் நீர்மட்டத்தை 152 அடி உயர்த்த உடனே நடவடிக்கை தேவை விவசாய கடன்களை தள்ளுபடி செய்ய வேண்டும் அனைத்துக்கட்சி கூட்டத்திற்கு பின் திமுக செயல் தலைவர் மு.க.ஸ்டாலின் தெரிவித்துள்ளார். தற் கொலை செய்து கொண்ட விவசாயிகள் குடும்பத்தை அரசு காக்க வேண்டும் என்றும், நெல் கரும்புக்கு நியாய விலை வழங்க வேண்டும் மு.க.ஸ்டாலின் தெரிவித்தார். மேலும் கரும்புக்கான நிலுவை தொகையை உடனே அரசு வழங்க வேண்டும் என்று தெரிவித்த ஸ்டாலின் முழு மதுவிலக்கை உடனே நடைமுறைப்படுத்த வேண்டும் என்று மு.க.ஸ்டாலின் வலியுறுத்தியுள்ளார்.


சிறுவனின் உடல் கண்டுபிடிப்பு.  6 தீயணைப்பு வீரர்கள் உயிர்நீத்தது

பெட்டாலிங் ஜெயா,

தாமான்  புத்ரா பெர்டானாவில் உபயோகத்தில் இல்லாத ஈயக் குட்டையில், விழுந்த முகமட்  இல்ஹாம் பாஹ்மி முகமட்  அஸாமின் (வயது 17)  உடல் கண்டுபிடிக்கப்பட்டதை சிலாங்கூர்  தீயணைப்பு,  மீட்புத் துறை நேற்று உறுதிப்படுத்தியுள்ளது. முகமட் இல்ஹாம் விழக் காணப்பட்ட  இடத்திலிருந்து 800 மீட்டருக்கு அப்பால் அவ்வுடல் கண்டு பிடிக்கப்பட்டதாக  நடவடிக்கை துணை இயக்குநர் முகமட் ரிஸால் புவாங் கூறினார்.

Read More: Malaysia Nanban Tamil Daily on 5.10.2018


கொழும்பை தகர்க்க மீண்டும் சதி   இலங்கை அரசு எச்சரிக்கை

கொழும்பு,

கொழும்புவில் மீண்டும் தாக்குதல் நடத்த பயங்கரவாதிகள் சதித் திட்டம் தீட்டி இருப்பதாக இலங்கை அரசு எச்சரிக்கை விடுத்துள்ளது. இலங்கையில் மீண்டும் தாக்குதல் நடத்த பயங்கரவாதிகள் சதித் திட்டம் தீட்டி இருப்பதாக பரபரப்பான தகவல் வெளியாகி உள்ளது. இது தொடர்பாக பாதுகாப்பு படை யினர் மற்றும் மந்திரிகள், எம்.பி.க்களுக்கு இலங்கை அரசு எச்சரிக்கை தகவலை அனுப்பி உள்ளது.

அந்த எச்சரிக்கை தகவலில், பயங்கரவாதிகள் வேன்களில் குண்டுகளை நிரப்பி வந்து வெடிக்க திட்ட மிட்டுள்ளனர். ராணுவ உடையில் வரும் பயங்கர வாதிகள் இந்த கைவரிசையைக் காட்ட உள்ளனர். எனவே உஷாராக இருங்கள் என்று கூறப்பட்டுள்ளது. இலங்கையில் 2 இடங்களில் இந்த தாக்குதலை நடத்த பயங்கரவாதிகள் திட்டமிட்டு இருப்பதாக அந்த எச்சரிக்கை தகவலில் குறிப்பிடப்பட்டு உள்ளது. அதில் ஓர் இடம் மட்டகளப்பு என்று தெரிய வந்துள்ளது. மற்றோர் இடம் அறிவிக்கப்படவில்லை.

ஆனால் பயங்கரவாதிகள் கொழும்பை தகர்க்கும் வகையில் மீண்டும் தாக்குதல் நடத்த தயாராகி வருவதாக உளவுத்துறையும் எச்சரித்துள்ளது. இதனால் கொழும்பில் வாகன சோதனை தீவிரப்படுத்தப்பட்டுள்ளது.


யாருக்காக பொன்முட்டை இடுகிறது ஏய்ம்ஸ்ட் பல்கலைக் கழகம்?

மலேசியாவின் வரலாற்றில் நம்பியே ஏமாந்த சமூகம் என்ற முத்திரையைப் பெறத் தகுதியான ஒரே சமூகம் இந்திய சமூகமாக மட்டுமே இருக்க முடியும் என்பதை யாராலும் மறுக்கவே முடி யாது. மலேசியாவின் 60 ஆண்டுகால சுதந்திர வரலாற்றில் சமூகப்பொருளாதார ரீதியில் மிகவும் பின்தங்கிய சமூகமாகவும் உரிமைகளை முழுமையாக இழந்திருக்கும் சமூகமாகவும் உருவெடுத்திருப்பதற்கு யாரை நாம் கைநீட்டி குற்றவாளி ஆக்குவது என்பதற்கான பதில் பிறந்த குழந்தைக்கும் தெரியும் என்பதாகவே ஏவுகணை கருதுகின்றது.

கடந்த 60 ஆண்டு காலத்தில் மலேசிய இந்தியர்களின் நலன்களைப் பேணுவதாக முரசு கொட்டி வரும் மஇகாவின் செயல்பாடுகளினால் மலேசிய இந்திய சமூகம் நன்மைகள் பெற்றுள் ளதா என்ற கேள்வியை முன் வைத்தால் கருத்துகளை விட சாபங்களையே அதிகமாக கேட்க நேரிடும் என்பதை மறுக்க முடியுமா? மலேசிய இந்தியர்களின் நலன்களை முழுமையாகக் காக்க வேண்டிய கடமையி லிருந்து அரசியல் தாய்க்கட்சி விலகியுள்ளதா என்பதற்கான தெளிவுகள் நிச்சயமாக வழங்கப்பட வேண்டும் என்பதே அனைவரின் எதிர்பார்ப்பு ஆகும்.

* மலேசிய இந்திய சமூகத்திற்கு மைக்கா ஹோல் டிங்ஸ் நிறுவனத்தின் வழி ஏற்பட்ட காயங் கள் இன்னமும் ஆறவே இல்லை.

* மஇகா யூனிட்  டிரஸ்ட் நிதியின் வழி பட்ட காயங்களும் இன்னும் மாறவே இல்லை.

* இந்தியர்களின் சமூகப் பொருளாதார மேம்பாடுகளுக்காக வழங்கப்பட்ட மானியங்கள் மாயமாகிப்போன சுவடுகளும் இன்னமும் மறையவில்லை.

* ஏழை இந்தியர்களின் பொருளாதார விடியலுக்காக வழங்கிய நிலத் திட்டங்களின் வழியிலான உதவிகளும் அபகரிக்கப் பட்ட வேதனையும் மறையவில்லை.

* விவசாய பயிற்சிகளுக்காக வழங்கிய அரசாங்க மானியங்களும் பயனற்றுப்  போன விவகாரம் இன்னமும் தீரவில்லை!

என இன்னமும் அடுக்குவதற்கு நிறைய சம்பவங்கள் இருந்தாலும் ஏழை இந்தியர்களின் பிள்ளைகளின் கல்வி எதிர்காலத்தை மாற்றியமைப்பதாக வாக்குறுதி அளித்துவிட்டு மாற்றான் வீட்டு பணக்காரப் பிள்ளைகளின் உயர்கல்வித் தளமாக மாறி வரும் ஏய்ம் ஸ்ட் பல்கலைக்கழக விவகாரம் மிகப் பெரிய ஏமாற்றத்தைத் தந்துள்ளதாகவே ஏவுகணை கருதுகின்றது.

மாஜு கல்வி நிதியும் ஏய்ம்ஸ்ட் பல்கலைக்கழகமும்!

மைக்கா ஹோல்டிங்ஸ் நிறுவனத்தின் வழி மலேசிய இந்தியர்களின் ஏழ்மையை ஒழித்து விடுவதாக மார்தட்டிய சாதனைத் தலைவர் இறுதியாக ஏமாற்றத்தையே பரிசளித்திருக்கும் விவகாரத்திற்கு அடுத்தபடியாக மலேசிய இந்தியர்களின் ஏமாளித் தனத்தால் கோடிக்கணக்கான சொத்துக்களை உள்ளடக்கிய மாஜு கல்வி மேம்பாட்டு நிறுவனத்தினை முழு மையாக மஇகாவி டமிருந்து ஆக்கிர மித்துக் கொண்டி ருக்கும் முன்னாள் சாதனைத் தலைவரின் செயல்பாடுகளினால் நம்பி மோசம் போன சமூகம்" எனும் இரண் டாம் கட்ட ஏமாற் றத்திற்கு தயாராகிக் கொண்டிருப்பதாகவே ஏவுகணை கருதுகின்றது.

* கெடா மாநிலத்தில் செமெலிங்கில் (ஏய்ம்ஸ்ட் பல்கலைக்கழகம் அமைந்திருக்கும் நிலம்) 228 ஏக்கர் நிலம் துன் டாக்டர் மகாதீரால் மலேசிய இந்தியர்களின் சார்பில் வழங்கப்பட்டது.

* துன் டாக்டர் மகாதீரின் வழி இந்திய சமூகத்தின் கல்வி மேம்பாட்டிற்காக வெ. 150 மில்லியன் மானியம் பெறப்பட்டது.

* துன் அப்துல்லா அகமட் படாவியின் வழி  மலேசிய இந்திய சமூகத்தின்  உயர்கல்வி தேவைகளை நிறைவு செய்ய வெ. 220 மில்லியன் பெறப்பட்டது.

* மஇகா கிளைகளின் வழி வெ. 11,000 வசூலிக்கப்பட்ட தொகை ஏழை இந்திய சமூகத் திடமிருந்து வசூலிக்கப்பட்ட தொகையாகும்.

* மாஜு கல்வி மேம்பாட்டு நிதிக்காக அதிர்ஷ்டக்குலுக்கு டிக்கெட்டுகளை வாங்கியவர்களும் ஏழை இந்திய சமூகமே

* சட்டமன்ற உறுப்பினர்களும் நாடாளுமன்ற உறுப்பினர்களும் வழங்கிய மானியங்களை முழுமையாக அபகரித்துக் கொண்டு சாதனைத் தலைவரிடம் ஒப்படைத்த தொகையினை அளவிட முடியாது.

* தமிழ்ப்பள்ளிகளின் மேம்பாட்டிற்காக பெறப்பட்ட மானியங்களை சாமர்த்தியமாக திசை திருப்பிய தொகையையும் கணக்கிட முடியாது.

ஆக மொத்தத்தில் மலேசிய இந்திய சமூகத்திடமிருந்து சுமார் வெ. 500 மில்லியன் தொகையினை வசூலித்துக் கொண்டு தனியார் பல்கலைக்கழகத்தின் வழி  மில்லியன் கணக்கில் சம்பாதிக்கும் ‘தனியார் துறையினர்’ மலேசிய இந்திய சமூகத்திற்குப் ‘பட்டை நாமம்’ போட்டிருப்பதை இன்னமும் அறியவில்லையா?

வெ. 500 மில்லியன் தொகையினை இலவசமாகப் பெற்றுக் கொண்டு தனது ஏழு தலைமுறைக்கும் உறுதியான வருமானத்தினை தயார் செய்திருக் கும் சாமர்த்தியத்திற்கு மலேசிய அப்பாவி இந்தியர்களைத் தவிர வேறு யாரால் முடியும்?

மஇகாவிற்கு தொடர்பே இல்லையா?

மஇகாவின் 30 ஆண்டு கால தலைமைத்துவத்தினை அலங்கரித் திருந்த காலக்கட்டத்தில்தான் மலேசிய இந்தியர்களின் சமூகப் பொருளாதாரம் மிகவும் பின்ன டைந்தது என்பதை யாராவது மறுத்துக் கூறுவார்களா? மலேசிய இந்தியர்களிடமிருந்து சொத்துகளையும் அப கரித்த சூழல் உருவாக்கவில்லையா? இந்திய சமூகம் பிற சமூகத்திற்குச் சமமாக  வாழும் என்ற நம்பிக்கையை விதைக்கவில்லையா?

மஇகாவின் மூலமாகவே மாஜு கல்வி மேம்பாட்டு  நிறுவனத்திற்காக அனைத்து வசூல்களும் நடத்தப்பட்டதையாவது மறுப்பார்களா? மாஜு கல்வி மேம்பாட்டு நிறுவனம் (Maju Institute For Education Development - MIED) பின்வரும் துணை நிறுவனங்களையும் கொண்டுள்ளது:

* ஏய்ம்ஸ்ட் பல்கலைக்கழகம் (AIMST University)

* டேப் கல்லூரி (Tafe Collage)

* எம்.ஐ.இ.டி. கெப்பிட்டல் சென். பெர்ஹாட் (MIED Capital Sdn. Bhd.)

* எம்.ஐ.இ.டி. புரோப்பர்ட்டி மேனேஜ்மெண்ட் (MIED Property Management)

* எம்.ஐ.இ.டி. டிரேய்னிங் (MIED Training)

மேற்காணப்படும் மாஜு கல்வி  மேம்பாட்டு நிறுவனத்தின் துணை நிறுவனங்கள் அத்தனையும் மஇகாவின் கீழ் செயல்படுகின்றதா என்பதற்கான தெளிவான விளக்கம் மலேசிய இந்தியர்களுக்கு வழங்கப்பட வேண்டும்.

மஇகாவின் மூலம் மலேசிய இந்தியர்களின் மானியங்களின் வழி நிர்மாணிக்கப்பட்டிருக்கும் ஏய்ம்ஸ்ட் பல்கலைக்கழகம் தொடர்பில் சில கேள்விகளை ஏவுகணை முன் வைக்கின்றது.

* ஏய்ம்ஸ்ட் பல்கலைக்கழகம் மஇகாவின் வழி நிர்வகிக்கப்படுகின்றதா?

* மஇகாவின் வழி நிர்வாகம் செய்யப்பட்டால் சாதனைத் தலைவரின் பிடிமானம் ஏன் இன்னமும் முன்னிலையில் உள்ளது?

* ஏய்ம்ஸ்ட் பல்கலைக்கழகம் ஏழை இந்திய மாணவர்களின் உயர்கல்விக்கு உறுதுணை புரிகின்றதா?

* வசதியுள்ளவர்களும் பண வசதி படைத்தவர்களும் மட்டுமே பிள்ளைகளை மருத்துவராக்க ஏய்ம்ஸ்ட் பல்கலைக்கழகம் வாய்ப்பளிக்கின்றதா?

* ஏய்ம்ஸ்ட் பல்கலைக்கழகத்திலிருந்து பெறப்படும் மில்லியன் கணக்கிலான லாபத்தினை யார் பெறுவது?

* மஇகாவிலிருந்து பதவி ஓய்வு பெற்றவர்களும் உளுத்துப் போன தலைவர்களும் மட்டுமே நிர்வாகப் பொறுப்பில் இருப்பது ஏன்?

* மாஜு கல்வி மேம்பாட்டு நிறுவனத்திற்கு  அரசாங்கம் வழங்கியிருக்கும் மானியத் தொகை எவ்வளவு?

* மஇகாவின் தற்போதைய தலைமைத்துவ பலவீனத்தால் ஏய்ம்ஸ்ட் பல்கலைக்கழகம் மூன்றாம் தரப்பினருக்குப் பொன் முட்டை இடுகின்றதா?

* மைக்கா ஹோல்டிங்ஸ் போன்று எம்ஐஇடியும் மஇகாவிடமிருந்து விடை பெறுமா?

* ஏய்ம்ஸ்ட் பல்கலைக்கழகத்தில் வழங்கப்பட்டிருக்கும் அனைத்து குத்தகைகளுக்குப பின்னால் மஇகாவின் தலைவர்கள் இருப்பது உண்மையா?

* இந்திய மாணவர்களுக்கு முன்னுரிமை அளிக்க வேண்டிய ஏய்ம்ஸ்ட் பல்கலைக்கழகம்  வருமானத்திற்காக தடம் மாறியுள்ளதா?

போன்ற ஏகப்பட்ட கேள்விகளுக்கு மஇகாவின் தலைமைத்துவம் பதில் கூற வேண்டும் என எதிர்பார்ப்பது தவறா? நாளை தொடர்வோம்.


தமிழக அரசுக்கு அதிகாரம் உண்டு - மத்திய அரசின் வழக்கு முடித்து வைப்பு

சென்னையை அடுத்து ஸ்ரீபெரும்புதூரில் கடந்த 1999ம் ஆண்டில் குண்டுவெடிப்பு மூலம் முன்னாள் பிரதமர் ராஜீவ்காந்தி கொல்லப்பட்ட வழக்கில் சிறை தண்டனை அனுபவித்து வரும் பேரறிவாளன், இராபர்ட் பயாஸ், ஜெயக்குமார், சாந்தன், ரவிச்சந்திரன், முருகன், நளினி ஆகிய 7 பேரை விடுதலை செய்ய தமிழக அரசே முடிவு செய்யலாம் என்ற உச்சநீதிமன்றம் தெரிவித்துள்ளது.

ராஜீவ்காந்தி கொல்லப்பட்ட வழக்கில் முருகன், சாந்தன், பேரறிவாளன், நளினி ஆகிய 4 பேருக்கும் 1999ம் ஆண்டில் உச்சநீதிமன்றம் மரண  தண்டனை விதித்தது.  ஜெயக்குமார், ராபர்ட் பயாஸ், ரவிச்சந்திரன் ஆகியோருக்கு ஆயுள் தண்டனை விதிக்கப்பட்டது.

இதில், 2000ம் ஆண்டில் நளினியின் கருணை மனுவை ஏற்ற தமிழக ஆளுநர், அவரது மரண தண்டனையை ஆயுள் தண்டனையாக குறைத்து உத்தர விட்டார். இதன்பின்னர் கருணை மனுக்கள் மீது முடிவெடுப்பதில் குடியரசுத்தலைவர் நீண்ட காலம் எடுத்துக்கொண்டதால்  2012ல் முருகன், சாந்தன், பேரறிவாளன் ஆகியோரின் மரண தண்டனையை ஆயுள் தண்டனையாக குறைத்தது உச்சநீதிமன்றம்.    இதையடுத்து கடந்த 2014ம் ஆண்டில் இந்த வழக்கில் தொடர்புடைய 7 பேரையும் விடுவிக்க தமிழக அரசு முடிவு எடுத்தது.

இதற்கு ஒப்புதல் அளிக்குமாறு மத்திய அரசுக்கு தமிழக அரசு கடிதம் அனுப்பியது.  ஆனால்,  சிபிஐ விசாரித்த வழக்கில் குற்றவாளிகளை விடுவிக்கும் அதிகாரம்  மாநில அரசிற்கு இல்லை என்று கூறி, 7 பேரை விடுவிப்பதை எதிர்த்து உச்சநீதிமன்றத்தில் மத்திய அரசு மனுத்தாக்கல் செய்தது.  இந்த மனுவை விசாரித்த நீதிபதிகள் தமிழக அரசின் கடிதம் குறித்து மூன்று மாதங்களில் முடிவெடுக்க மத்திய அரசுக்கு அறிவுறுத்தியது.    ஆனால், 7 பேரையும் விடுதலை செய்வதை ஏற்க முடியாது என்று மத்திய அரசு பதில் மனு தாக்கல் செய்தது.

இந்நிலையில் இந்த வழக்கு விசாரணை  நீதிபதி ரஞ்சன் கோகாய் தலைமையிலான அமர்வு முன்பு இன்று விசாரணைக்கு வந்தது.  அப்போது 7 பேரை யும் விடுதலை செய்வது குறித்து தமிழக அரசே முடிவு செய்து கொள்ளலாம் என்று கூறிய  நீதிபதிகள்,  விடுதலை தொடர்பாக ஆளுநருக்கு தமிழக அரசு பரிந்துரை செய்யலாம்  என்றும், பரிந்துரையின் மீது முடிவெடுக்கும் முழு அதிகாரம் ஆளுநருக்கு உண்டு என்றும் கூறிய நீதிபதிகள்,  மத்திய அரசின் வழக்கை முடித்து வைத்தனர்.